
På  forsiden:  Lys  og  sandhed,  af 
Simon  Dewey.  Bags/den:  »Hør  ham«, 
af  Simon  Dewey.  Begge  billeder  gengivet 
med  tilladelse  fra  Altus  Fine  Art, 
American  Fork  i  Utah. 

»GØR  HVAD  ER  RET« 

Ved  min  dåb  sang  vi  »Gør  hvad  er  ret« 
(Salmer  og  sange,  nr.  153),  og  jeg  fornem- 
mede straks,  at  denne  salme  havde  betyd- 
ning for  mig.  Ældste  Richard  G.  Scotts 
budskab  »Gør  hvad  er  ret«  i  martsnum- 
meret  2001  af  Liahona  (spansk)  gjorde  også 
et  dybt  indtryk  på  mig.  At  læse  i  tidsskriftet 
er  opkvikkende. 

Carlos  Anibal  Guilarte, 
Maracay  Ward, 
Maracay  Stav  i  Venezuela 

KALDELSER  ER  MED  TIL  AT 
FULDKOMMENGØRE  OS 

Da  jeg  blev  medlem  af  Kirken,  kendte 
jeg  intet  til  kirkekaldelser.  Til  min  store 
overraskelse  blev  jeg  kaldet  til  at  undervise 
de  unge  mænd.  Trods  min  frygt  tøvede  jeg 
ikke  et  øjeblik.  Det  var  et  tyngende  ansvar 
for  mig.  Men  ved  hjælp  af  bøn  og  tro 
lykkedes  det  de  unge  mænd  og  mig  at  lære 
guddommelige  principper.  Jeg  har  erfaret 
velsignelsen  ved  kaldelser  i  Kirken. 

Liahona  (fransk)  har  også  være  med  til 
at  styrke  min  tro.  Da  jeg  opholdt  mig  i  en 
landsby,  hvor  evangeliet  endnu  ikke  var 
nået  ud,  hjalp  Liahona  mig  med  at  bevare 
min  dyd.  Jeg  fandt  trøst,  indtil  jeg  igen 
kunne  vende  hjem.  Takket  være  Liahona  er 
min  tro  vokset. 

Diemo  Kalambay, 

Gecaraines  2.  Ward, 

Lubumbashi  Stav  i  Den  Demokratiske 

Republik  Congo 


DET  ER  EN  GLÆDE  AT  LÆSE  LIAHONA 

Jeg  har  kendt  evangeliet,  siden  jeg  var 
seks  år  gammel.  Vi  har  altid  haft  Liahona 
(spansk)  i  vores  hjem.  Hver  gang  min  far 
modtog  månedens  nummer,  blev  jeg  glad, 
fordi  jeg  vidste,  at  jeg  også  kunne  læse  det. 
I  dag  opdrager  jeg  mine  egne  børn  i  evan- 
geliet, og  jeg  ved,  at  Jesu  Kristus  er  den 
eneste  vej  tilbage  til  vor  himmelske  Fader. 

Nancy  Galindo  de  Perez, 
Windy  Ridge  Spanske  Gren, 
Orlando  Syd  Stav  i  Florida 

ET  VIDNESBYRD  OM  JESUS  KRISTUS 

Det  er  vidunderligt  at  have  et  vidnes- 
byrd om  Jesus  Kristus.  Og  det  er  endnu 
bedre  at  fortælle  andre  mennesker  om  det 
vidnesbyrd.  Jeg  er  taknemlig  for  at  have 
opnået  et  vidnesbyrd  om  min  Frelser  ved  at 
vælge  det  rette,  læse  i  Mormons  Bog  og 
deltage  i  seminar.  Jeg  bærer  vidnesbyrd  om, 
at  han  lever,  og  at  han  en  dag  vender 
tilbage. 

Nayanne  Frota  Rontes, 

Sobral  L  Gren, 

Sobral  Distrikt  i  Brasilien 

LIAHONA  HJÆLPER  ELEVER 

Jeg  elsker  at  læse  Liahona  (engelsk) .  De 
beretninger,  som  det  indeholder,  er  fulde  af 
kærlighed,  håb  og  mod.  Jeg  fornemmer  min 
himmelske  Faders  og  Jesu  Kristi  kærlighed, 
hver  gang  jeg  åbner  det.  Liahona  hjælper 
mig  også  i  min  dagligdag  som  studerende. 
Det  minder  mig  om,  hvad  en  sidste  dages 
hellig  bør  gøre. 

Florence  L.  Ricardo, 

Aurora  Ward, 

Burgos  Stav  på  Filippinerne 

BUDSKAB  FRA  DET  FØRSTE  PRÆSIDENTSKAB 


Tålmodighed 

en  himmelsk  dyd 


Præsident  Thomas  S.  Monson 

Førsterådgiver  i  Det  Første  Præsidentskab 

For  en  del  år  siden  traf  jeg  en  gammel 
ven,  som  jeg  ikke  havde  set  i  lang  tid. 
Han  hilste  mig  med  ordene:  »Nå, 
hvordan  har  livet  så  behandlet  dig?« 
Jeg  kan  ikke  huske  præcis,  hvad  jeg  svarede,  men  hans 
tankevækkende  spørgsmål  fik  mig  til  at  tænke  på  mine 
mange  velsignelser  og  min  taknemlighed  for  selve  livet 
og  for  privilegiet  og  muligheden  for  at  tjene. 

Til  tider  kan  det  samme  spørgsmål  få  et  uventet  svar. 
For  nogle  år  siden  deltog  jeg  i  en  stavskonference  i  Texas. 
Stavspræsidenten  hentede  mig  i  lufthavnen,  og  mens  vi 
kørte  ind  til  stavscentret,  spurgte  jeg:  »Hvordan  går  det 
så,  præsident?« 

Han  svarede:  »Jeg  ville  ønske,  at  du  havde  spurgt  mig 
om  det  for  en  uge  siden,  for  denne  uge  har  været  lidt  for 
begivenhedsrig.  I  fredags  blev  jeg  fyret  fra  mit  arbejde,  i 
morges  fik  min  kone  bronkitis  og  her  til  eftermiddag  blev 
vores  hund  kørt  ihjel.  Men  bortset  fra  det,  så  går  det  vel 
meget  godt. « 


ANVEND  DYDEN  TÅLMODIGHED 

Livet  er  fuld  af  vanskeligheder,  nogle  små  og  andre 
mere  alvorlige.  Der  synes  at  være  et  uudtømmeligt  lager 
af  prøvelser  til  alle.  Vores  problem  er,  at  vi  ofte  forventer 
øjeblikkelige  løsninger  på  sådanne  udfordringer,  fordi  vi 
glemmer,  at  den  himmelske  dyd  tålmodighed  tit  er 
nødvendig. 

De  råd,  vi  hørte  i  vores  ungdom,  er  stadig  aktuelle  og 
burde  følges.  »Klap  nu  lige  hesten«,  »Spis  brød  til«,  »Tag 
den  med  ro«,  »Hav  nu  ikke  så  travlt«,  »Følg  reglerne«  og 
»Vær  forsigtig«  er  mere  end  bare  banale  floskler.  De  er 
udtryk  for  velment  vejledning  og  erfaringens  visdom. 

En  bil  fuld  af  unge  mennesker,  der  tankeløst  og 
ubesindigt  kører  vildt  ned  ad  en  snoet  og  farlig  bjergvej 
kan  pludselig  komme  ud  af  kontrol,  så  vognen  med  dens 
dyrebare  last  kører  ud  over  kanten  og  styrter  ned.  Det 
ender  ofte  med  invaliditet,  måske  for  tidlig  død  og  sorg 
hos  familien.  Den  muntre  stund  kan  føre  til  et  helt  livs 
fortrydelse. 

O,  I  dyrebare  unge  mennesker,  giv  livet  en  chance. 
Lær  tålmodighedens  dyd. 

TÅLMOD  I  MODGANG 

I  tider  med  sygdom  og  smerte  er  der  brug  for  tålmo- 
dighed. Hvis  det  eneste  fuldkomne  menneske,  som 
nogensinde  har  levet  -  nemlig  Jesus  fra  Nazaret  -  måtte 
udholde  svære  lidelser,  hvordan  kan  da  vi,  som  langt  fra 
er  fuldkomne,  forvente  at  slippe  fri  fra  sådanne  udfor- 
dringer? 

Hvem  kan  tælle  den  store  skare  af  ensomme,  ældre  og 
hjælpeløse  -  de,  der  føler  sig  forladt  af  livets  karavane, 
mens  den  ubarmhjertigt  bevæger  sig  fremad  og 
forsvinder  bort  fra  dem,  der  funderer,  undrer  sig  og  nogle 
gange  nærer  tvivl,  mens  de  står  alene  tilbage  med  deres 
tanker.  Tålmodighed  kan  være  en  nyttig  ledsager  i 
sådanne  svære  stunder. 

Af  og  til  besøger  jeg  plejehjem, 
hvor  man  virkelig  oplever  langmo- 
dighed. Da  jeg  deltog  i  et  kirke- 
møde på  sådan  et  plejehjem, 
fik  jeg  øje  på  en  ung  pige,  som 
skulle  spille  violin  for  at  opmuntre 
de  fremmødte.  Hun  fortalte  mig, 
at  hun  var  nervøs  og  håbede, 
at  hun  kunne  gøre  sit  bedste. 
Mens  hun  spillede,  var  der  en,  der 
sagde:  »Hvor  er  du  dog  køn,  og 
hvor  spiller  du  godt.«  Buens  leg 
på  de  spændte  strenge  og  den 
unge  piges  elegante  fingerbevægelser  syntes  at  blive 
inspireret  af  den  spontane  bemærkning.  Hun  spillede 
vidunderligt. 

Bagefter  lykønskede  jeg  hende  og  hendes  dygtige 
akkompagnatør.  De  sagde:  »Vi  kom  her  for  at  opmuntre 
de  svage,  syge  og  gamle.  Vores  frygt  forsvandt,  mens  vi 
spillede.  Vi  glemte  vores  egne  sorger  og  bekymringer.  Vi 
har  måske  nok  opmuntret  dem,  men  de  har  virkelig 
inspireret  os.« 

Sommetider  er  rollerne  byttet  om.  Det  var  min  kære 
og  elskede  unge  ven  Wendy  Bennion  fra  Salt  Lake  City 
et  godt  eksempel  på.  For  næsten  syv  år  siden  forlod 
hun  stille  dette  jordiske  liv  og  vendte  tilbage  »til  den 


Frelseren  gav  sit  dyrebare  liv,  for  at 

graven  ikke  skulle  have  nogen  sejr 

eller  døden  nogen  brod. 


Gud,  som  gav  (hende)  livet.«1  Hun  havde  i  over  fem 
lange  år  kæmpet  mod  kræften.  Hun  var  altid  munter, 
altid  parat  til  at  hjælpe  andre  og  tabte  aldrig  modet. 
Hun  drog  folk  til  hende,  som  en  magnet  drager  jern- 
spåner til  sig.  Mens  Wendy  lå  syg  med  mange  smerter, 
fik  hun  besøg  af  en  veninde,  der  følte  sig  deprimeret 
over  sine  egne  problemer.  Nancy,  Wendys  mor,  som 
vidste,  at  Wendy  havde  mange  smerter,  syntes,  at 
veninden  blev  lidt  for  længe.  Da  veninden  var  gået, 
spurgte  hun  Wendy,  hvorfor  hun  havde  ladet  hende 
blive  så  længe,  når  hun  nu  selv  havde  så  mange 
smerter.  Wendy  svarede:  »Det  jeg  gjorde  for  min 
veninde  betød  langt  mere  end  de  smerter,  jeg  havde. 
Hvis  jeg  kan  hjælpe  hende,  så  er  det  rigeligt  smerterne 

værd.« 

FRELSERENS  TÅLMODIGHED 

Wendys  holdning  minder  om 
ham,  der  bar  verdens  sorger,  som 
tålmodigt  led  frygtelige  smerter 
og  skuffelser,  men  som,  med  blide 
skridt  fra  sine  sandalbeklædte  fød- 
der, trådte  hen  til  manden,  som 
havde  været  blind  fra  fødslen,  og 
gjorde  ham  seende.  Han  gik  hen 
til  den  sørgende  enke  fra  Nain 
og  opvækkede  hendes  søn  fra  de 
døde.  Han  travede  op  ad  Golgatas  stejle  skrænt, 
bærende  på  sit  eget  frygtelige  kors,  uden  at  ænse  de 
spottende  og  hånende  tilråb,  som  fulgte  ham.  For  han 
havde  en  aftale  med  sin  guddommelig  skæbne.  Han 
opsøger  os,  hver  enkelt  af  os,  med  sine  lærdomme.  Han 
opmuntrer  og  inspirerer  til  at  gøre  godt.  Han  gav  sit 
dyrebare  liv,  for  at  graven  ikke  skulle  have  nogen  sejr 
eller  døden  nogen  brod,  så  vi  kunne  få  det  evige  liv 
som  gave. 

Denne  lidelsernes  mand,  kendt  med  sygdom,  blev 
taget  ned  fra  korset  og  lagt  i  en  lånt  grav,  opstod  om 
morgenen  den  tredje  dag.  Hans  opstandelse  blev  opdaget 
af  Maria  og  den  anden  Maria,  da  de  kom  ud  til  graven. 

L  I  A  H  O  N  A 

Hans  opstandelse  blev  opdaget  af  Maria  og  den  anden  Maria,  da  de  kom  ud  til  graven. 

To  engle  spurgte:  »Hvorfor  leder  I  efter  den  levende  blandt  de  døde?  Han  er  ikke  her,  han  er  opstået.« 


Den  store  sten  foran  indgangen  var  rullet  bort.  To  engle 
i  hvide  klæder,  som  stod  derinde,  spurgte:  »Hvorfor  leder 
I  efter  den  levende  blandt  de  døde?  Han  er  ikke  her,  han 
er  opstået.«2 

Paulus  skrev  til  hebræerne:  »Så  lad  da  også  os,  som 
har  så  stor  en  sky  af  vidner  omkring  os,  frigøre  os  for 
enhver  byrde  og  for  synden,  som  så  let  omklamrer  os,  og 
holde  ud  i  det  løb,  der  ligger  foran  os.«3 

ANDRE  EKSEMPLER  PÅ  TÅLMODIGHED 

Muligvis  har  der  aldrig  været  udvist  større  tålmo- 
dighed end  den,  som  Job  udviste,  han,  som  i  Bibelen 
beskrives  som  en  retsindig  og  retskaffen  og  gudfrygtig 
mand,  der  holdt  sig  fra  det,  der  var  ondt.4  Han  var 
velsignet  med  rigdom  i  overflod.  Satan  fik  tilladelse  af 
Herren  til  at  friste  Job.  Og  stor  var  Jobs  elendighed,  fryg- 
telige var  hans  tab  og  forpint  var  hans  liv.  Hans  hustru 
opfordrede  ham  til  at  forbande  Gud  og  dø.  Hans  svar  var 

udtryk  for  hans  tro:  »Dog  ved  jeg,  at  min  løser  lever,  til 
sidst  skal  han  stå  frem  på  jorden.  Når  min  hud  er  skrællet 
af,  når  mit  kød  er  tæret  bort,  skal  jeg  skue  Gud.«5  Hvilken 
tro,  hvilket  mod,  hvilken  tillid.  Job  mistede  sine  ejendele 
-  alle  sammen.  Job  mistede  sit  helbred  -  fuldstændig.  Job 
ærede  den  tillid,  der  var  blevet  vist  ham.  Job  var  tålmo- 
digheden selv. 

En  anden,  som  udviste  tålmodighedens  dyd,  var 
profeten  Joseph  Smith.  Efter  sin  guddommelige  oplevelse 
i  den  såkaldte  »hellige  lund«,  hvor  Faderen  og  Sønnen 
viste  sig  for  ham,  måtte  han  vente.  Endelig,  efter  at 
Joseph  havde  lidt  hån  for  sin  tro  i  over  tre  år,  viste  englen 
Moroni  sig  for  ham.  Og  så  fulgte  mere  venten  og  tålmo- 
dighed. Lad  os  huske  på  det  råd,  som  findes  hos  Esajas: 
»For  jeres  planer  er  ikke  mine  planer,  og  jeres  veje  er  ikke 
mine  veje,  siger  Herren;  for  så  højt  som  himlen  er  over 
jorden,  er  mine  veje  højt  over  jeres  veje  og  mine  planer 
over  jeres  planer.«6 

FRELSERENS  OPFORDRING 

I  vores  forjagede  og  hektiske  verden  kunne  vi  med 
fordel  søge  tilbage  til  gamle  dage  og  lære  den  lektie,  som  vi 
lærte,  da  vi  skulle  over  farlige,  trafikerede  veje.  »Stop,  se 
og  lyt«  lød  tidens  feltråb.  Kan  vi  ikke  anvende  det  i  dag? 
Stop  op  på  undergangens  vej.  Se  op  til  himlen  efter  hjælp. 
Lyt  efter  hans  indbydelse:  »Kom  til  mig,  alle  I,  som  slider 
jer  trætte  og  bærer  tunge  byrder,  og  jeg  vil  give  jer  hvile.«7 

Han  vil  lære  os  sandheden  af  det  smukke  digt: 

Livet  er  ægte l  Livet  er  alvor! 
Og  graven  er  ikke  det  sidste  stop. 
Nok  skal  legemet  blive  til  støv, 
Men  ånden,  den  søger  højere  op.8 


Vi  vil  erfare,  at  enhver  af  os 
er  dyrebar  i  vores  ældre  bror,  Jesu 
Kristi  øjne.  Han  elsker  os  inderligt. 

Hans  liv  er  et  fuldendt  eksempel 
på  en,  som  er  plaget  af  sorg  og  skuf- 
felser, men  som  ikke  desto  mindre 
var  eksemplet  på,  hvordan  man 
glemmer  sig  selv  og  tjener  andre. 
Den  gamle  børnesang  genlyder 
stadig: 


Engang  var  frihedens  flamme  næsten 

døet  bort  i  det  daværende  Østtyskland. 

Tålmodig  venten  var  påkrævet 


Ja,  Jesus  elsker  mig! 
Ja,  Jesus  elsker  mig! 
Ja,  Jesus  elsker  mig! 
Det  står  i  Bibelen!9 

Og  det  står  i  Mormons  Bog,  og  i  Lære  og  Pagter,  og  i 
Den  Kostelige  Perle.  Lad  skrifterne  vejlede  jer,  så  vil  I 
aldrig  flakke  rundt  uden  mål  og  med. 

Der  er  dem,  som  i  dag  er  arbejdsløse,  pengeløse  og 
modløse.  Deres  liv  er  plaget  af  sult  og  skuffelserne  følger 
dem.  Men  hjælpen  er  der  -  ja,  der  er  mad  til  de  sultne, 
tøj  til  de  nøgne  og  husly  til  de  hjemløse. 

Tusinder  af  tons  udleveres  hver  uge  fra  vores  kirkes 
forrådshuse   -  det   gælder  mad,    tøj,    hospitalsudstyr 


og  forsyninger  til  jordens  fjerneste  afkroge  og  til  tomme 
køkkenskabe  og  nødlidende  mennesker  lidt  tættere 
på  os. 

Jeg  bliver  inspireret  af  den  opofrelse,  som  får  travle  og 
dygtige  tandlæger  og  læger  til  regelmæssigt  at  forlade 
deres  praksis  og  bruge  deres  færdigheder  på  dem,  der  har 
brug  for  hjælp.  De  rejser  til  fjerne  egne  for  at  operere 
ganespalter,  rette  deforme  knogler  og  helbrede  syge 
legemer  -  alt  sammen  af  kærlighed  til  Guds  børn.  De 
syge,  som  tålmodigt  har  ventet  på  lægehjælp,  bliver 
velsignet  af  disse  »engle  i  forklædning«. 

TÅLMODIGHED  I  TYSKLAND 

Jeg  ville  oprigtigt  ønske,  at  I  kunne  flyve  med  mig  til 
det  østlige  Tyskland,  hvor  jeg  var 
har  været  mange  gange.  Da  vi  for 
nylig  kørte  på  deres  autobahn, 
tænkte  jeg  på  dengang  for  næsten 
35  år  siden,  hvor  jeg  på  de  samme 
motorveje  kun  så  lastbiler  med 
bevæbnede  soldater  og  politifolk. 
Overalt  halede  gøende  hunde  i 
deres  lænker,  og  stikkerne  lurede 
på  gaderne.  Dengang  var  frihe- 
dens flamme  næsten  døet  bort.  En 
skammens  mur  sprang  op,  og  jern- 
tæppet sænkede  sig.  Håbet  blev 
næsten  knust.  Men  livet,  det  dyrebare  liv,  fortsatte  i 
tro,  uden  tvivl.  Tålmodig  venten  var  påkrævet.  Hver 
sidste  dages  helligs  liv  var  præget  af  en  fast  tillid  til 
Gud. 

Da  jeg  første  gang  var  på  besøg  bag  muren,  levede 
vore  medlemmer  i  frygt,  mens  de  stræbte  efter  at  gøre 
deres  pligt.  Jeg  så  tomme,  fortvivlede  ansigtsudtryk  hos 
mange  folk  på  gaden,  men  vore  medlemmer  udstrålede 
varm  og  smuk  kærlighed.  Det  hus  i  Gorlitz,  som  vi  holdt 
møde  i,  var  fuld  af  skudhuller  fra  krigens  tid,  men 
indvendig  havde  lederne  med  kærlig  omsorg  skabt 
skønhed  og  renhed  i  en  ellers  grim  og  snavset  bygning. 
Kirken  havde  overlevet  både  en  verdenskrig  og  den 

Først  blev  der  ordineret  patriarker,  så  blev  der  trykt  kursusmaterialer.  Der  blev  oprettet  ward  og  organiseret 
stave.  Kirkebygninger  og  stavscentre  blev  opført.  Og  så  det  største  mirakel  af  alle,  der  blev  givet  tilladelse  til  at 
opføre  et  tempel. 


kolde  krig,  som  fulgte  efter.  De  helliges  sang  opmuntrede 
os  alle.  De  sang  den  gamle  søndagsskolesang: 

Synes  prøvelserne  svære,  giv  ej  op. 
Er  det  hele  tungt  at  bære,  giv  ej  op. 
Hvis  du  lider  sorg  og  klage 
skal  der  komme  bedre  dage 
når  vi  bærer  høsten  ind,  giv  ej  op! 

Græd  blot  ikke,  mens  du  slider 
og  det  værker  i  din  krop. 
Der  skal  komme  bedre  tider 
til  dem,  der  ej  giver  op!10 

Deres  oprigtighed  rørte  mig  dybt.  Deres  fattigdom 
gjorde  mig  ydmyg.  De  havde  så  lidt.  Mit  hjerte  fyldtes  af 
sorg  over,  at  de  ikke  havde  nogen  patriark.  De  havde 


ingen  ward  eller  stave,  kun  grene.  De  kunne  ikke 
modtage  templets  velsignelser,  hverken  begavelse  eller 
besegling.  I  lang  tid  havde  de  ikke  haft  officielt  besøg  fra 
Kirkens  hovedsæde.  Medlemmerne  måtte  ikke  rejse  ud 
af  landet.  Og  dog  stolede  de  på  Herren  af  hele  deres 
hjerte,  og  de  forlod  sig  ikke  på  deres  egen  forstand.  De 
anerkendte  hans  hånd  i  alle  ting,  og  han  vejledte  dem.11 
Jeg  stod  ved  talerstolen,  og  med  tårer  i  øjnene  og  en 
stemme  der  dirrede  af  bevægelse,  lovede  jeg  disse 
mennesker:  »Hvis  I  vil  forblive  trofaste  over  for  Guds 
befalinger,  vil  I  modtage  alle  de  velsignelser,  som 
medlemmer  i  andre  lande  nyder.« 

Da  jeg  den  aften  indså,  hvad  jeg  havde  lovet,  faldt  jeg 
på  knæ  og  bad:  »Himmelske  Fader,  jeg  er  ude  i  din  sags 
tjeneste.  Dette  er  din  kirke.  Jeg  har  udtalt  ord,  som  ikke 
kom  fra  mig  selv,  men  fra  dig  og  din  Søn.  Vil  du  derfor 
opfylde  det  løfte  for  disse  ædle  mennesker.«  Ordene  fra 

Salmernes  Bog  dukkede  op  i  mit 
sind:  »Stands  og  forstå,  at  jeg  er 
Gud.«12  Den  himmelske  dyd  tålmo- 
dighed var  påkrævet. 

Lidt  efter  lidt  blev  løftet  opfyldt. 
Først  blev  der  ordineret  patriarker, 
så  blev  der  trykt  kursusmaterialer. 
Der  blev  oprettet  ward  og  organi- 
seret stave.  Kirkebygninger  og 
stavscentre  blev  påbegyndt,  fuld- 
ført og  indviet.  Og  så  det  største  mirakel  af  alle,  der  blev 
givet  tilladelse  til  at  opføre  et  Guds  tempel,  og  dette  blev 
bygget  og  indviet.  Endelig,  efter  50  års  fravær,  fik  fuld- 
tidsmissionærerne  lov  til  at  komme  ind  i  landet,  og  de 
lokale  unge  fik  lov  at  tjene  andre  steder  i  verden.  Og  som 
Jerikos  mure  smuldrede  Berlinmuren  og  friheden,  og  det 
deraf  følgende  ansvar,  vendte  tilbage. 

Alle  de  dyrebare  løfter,  som  blev  givet  næsten  35  år 
tidligere,  var  blevet  opfyldt,  bortset  fra  ét.  Den  lille  by, 
Gorlitz,  hvor  løftet  blev  givet,  havde  stadig  ikke  sin  egen 
kirkebygning.  Nu  blev  selv  den  drøm  til  virkelighed. 
Bygningen  blev  godkendt  og  opført.  Dagen  for  indvielsen 
oprandt.  Søster  Monson  og  jeg  holdt,  sammen  med 
ældste  og  søster  Dieter  Uchtdorf,  en  indvie lsesceremoni 
i  Gorlitz.  Der  blev  sunget  de  samme  sange  som  så  mange 
år  tidligere.  Medlemmerne  forstod  betydningen  af  denne 
begivenhed,  som  markerede  den  fuldstændige  opfyldelse 
af  løftet.  De  græd,  mens  de  sang.  De  retfærdiges  sang  var 
sandelig  en  bøn  til  Herren,  og  den  var  blevet  besvaret 
med  velsignelser  på  deres  hoveder.13 


Vi  afholdt  et  indvielsesmøde  i  Gorlitz. 

Medlemmerne  forstod  betydningen 

af  denne  begivenhed.  De  græd, 

mens  de  sang. 


Men  dit  offer  smukt  og  stort 
skal  aldrig  blive  til  støv. 
Herre,  Himlens  Konge,  hjælp 

os  nu, 
at  vi  altid  kommer  det 

ihu.MU 


NOTER 

1.  Alma  40: 11. 

2.  Luk  24:5-6. 

3.  Hebr  12:1. 

4.  Se  Job  1:1. 

5.  Job  19:25-26. 

6.  Es  55:8-9. 

7.  Matt  11:28. 

8.  Henry  Wadswortb  Longfellow,  »A  Psalm  of  Life«,  strofe 
5-8. 

9.  »Jesus  Loves  Me!«  Alexanders  Gospel  Songs,  samlet  af 
Charles  M.  Alexander,  1908,  s.  139. 

10.  »If  the  Way  Be  Full  of  Trial,  Weary  Not«,  Deseret  Sunday 
School  Songs,  1909,  nr.  158. 

H.SeOrdsp3:5-6. 

12.  SI  46:10. 

13.  Se  L&P  25:12. 

14.  »God  of  Our  Fathers,  Known  of  Old«,  Hymns,  nr.  80. 


FORSLAG  TIL  SAMTALEEMNER  FOR  HJEMMELÆRERNE 

Herunder  finder  du  nogle  eksempler  på,  hvordan 
dette  budskab  kan  formidles. 

1 .  Bed  et  medlem  af  familien  om  at  udføre  en  opgave, 
som  kræver,  at  man  viser  tålmodighed  og  beder  om 
hjælp.  Det  kunne  f.eks.  være  at  lægge  et  indviklet 
puslespil,  løse  en  vanskelig  matematikopgave  eller  læse 
og  forklare  et  sværtforståeligt  kapitel  i  skriften.  Hvorfor 


Da  mødet  var  forbi,  havde  vi  ikke  lyst  til  at  tage  af      syntes  opgaven  vanskelig?  Hvorfor  var  det  nødvendigt 
sted.  Men  da  vi  gjorde  det,  vinkede  alle  til  os  og  overalt      med  tålmodighed  for  at  løse  den? 


hørtes  ordene:  »Auf  Wiedersehen,  auf  Wiedersehen.  Gud 
være  med  jer  til  vi  ses  igen.« 

Tålmodighed,  den  himmelske  dyd,  havde  bragt  de 
ydmyge  hellige  himmelske  velsignelser.  Teksten  til 
Rudyard  Kiplings  »Requiem«  synes  passende  her: 

Kampens  støj  og  larm  dør  bort 
Helte  og  konger  falmer  som  løv 


2.  Bed  et  medlem  af  familien  om  at  fortælle  om  tids- 
punkter, hvor  Frelseren  udviste  tålmodighed.  Drøft 
hvordan  Jesu  løfte  i  Matthæus  11:28  kan  hjælpe  et 
menneske  med  at  udvikle  større  tålmodighed. 

3.  Fortæl  om  en  episode,  hvor  tålmodighed  har 
hjulpet  dig,  og  lad  resten  af  familien  fortælle  om  deres 
oplevelser  med  tålmodighed.  Bær  vidnesbyrd  om  betyd- 
ningen af  tålmodighed. 

Moses  talte  med  Herren, 

»som  det  ene  menneske 

taler  med  det  andet«. 

Da  jeg  prøvede  det 

samme,  skete  der  noget 

vidunderligt. 


ANSIGT 
TIL  ANSIGT 


ff 


Kristie  Masumi  King 

Engang  betragtede  jeg  Det  Gamle 
Testamente  på  samme  måde  som 
eventyr  -  det  var  gode  historier,  som 
ikke  rigtig  havde  noget  med  min  tilværelse 
at  gøre.  De  lå  jo  riere  tusinde  år  tilbage  i 
tiden  og  virkede  meget  fjernt  fra  min  virke- 
lighed. Men  min  seminarlærer  elskede  Det 
Gamle  Testamente,  og  hans  begejstring  og 
ydmyge  vidnesbyrd  begyndte  at  give  mig  en 
større  ærbødighed  for  disse  skrifter. 

En  aften  faldt  jeg  under  mine  studier  over 
dette  vers:  »Og  Herren  talte  med  Moses 
ansigt  til  ansigt,  som  det  ene  menneske  taler 
med  det  andet«  (2  Mos  33:11). 

Jeg  læste  ordene,  og  til  at  begynde  med 
gjorde  de  ikke  særlig  indtryk  på  mig.  Herren 
talte  til  Moses.  Selvfølgelig  gjorde  han  det. 
Det  virkede  da  naturligt,  at  Herren  skulle 
vise  sig  personligt  for  en  af  sine  profeter. 

Så  bad  jeg,  og  jeg  begyndte  at  tænke 

dybere  over  det  skriftsted.  Jeg  vidste,  at  min 

himmelske  Fader  ikke  ville  vise  sig  for  mig 

den  aften,  men  måske  kunne  jeg  forsøge  at 

tale  til  ham  »som  det  ene  menneske  taler 

med  det  andet«.  I  det  øjeblik  følte  jeg 

mig  omsluttet  af  hans  kærlighed. 


Mens  jeg  bad,  udtrykte  jeg 
med  mine  egne  ord,  det,  som 
jeg  havde  læst:  »Moses  talte  med  dig  ansigt 
til  ansigt,  som  to  mennesker  taler  sammen.« 
Jeg  stoppede  op.  Jeg  gentog  det  igen  og  igen. 

Og  så  slog  det  mig.  Min  indsigt  var  dyb, 
men  enkel.  Moses  så  Gud  ansigt  til  ansigt. 
Pludselig  virkede  Det  Gamle  Testamente 
ikke  så  langt  væk,  og  jeg  indså,  at  Moses 
havde  været  et  menneske  -  lige  som  jeg/ 
Skriften  blev  levende  i  mit  sind.  Jeg  vidste, 
at  Moses  faktisk  havde  levet  og  åndet,  at 
han  også  havde  oplevet  udfordringer  og 
kæmpet  med  manglende  selvsikkerhed.  Og 
dog  havde  han  talt  med  Messias,  Israels 
Jahve,  hans  Herre  og  Forløser  -  min  Herre 
og  Forløser  -  på  samme  måde,  som  jeg  talte 
med  min  egen  jordiske  far. 

»Himmelske  Fader,«  bad  jeg  igen,  »mere 
end  noget  andet  vil  jeg  gerne  vende  tilbage 
til  dig! «  Jeg  afsluttede  min  bøn  og  gik  i  seng, 
mens  jeg  fornemmede  hans  kærlighed  mere 
håndgribelig  end  jeg  nogensinde  tidligere 
havde  gjort.  □ 

Kristie  Masumi  King  er  medlem  af  BYU  J  62. 
Ward  i  Brigham  Young  University  1 9.  Stav. 

»Han  elskede  dem 
indtil  det  sidste« 

Ældste  Jeffrey  R.  Holland 

De  Tolv  Apostles  Kvorum 

Jeg  vil  gerne  takke  jer,  de  trofaste  med- 
lemmer i  Kirken,  for  opretholdelsen. 
Det  er  ikke  en  bagatel  at  »opretholde« 
en  anden  person.  Ordet  betyder  bogsta- 
velig talt  at  opretholde,  eller  om  man  vil  »holde  oppe«. 
Når  vi  opretholder  livet,  nærer  vi  det,  vi  holder  det 
gående.  Når  vi  støtter  en  ven,  en  nabo  eller  en  fremmed 
på  gaden,  støtter  vi,  anvender  vores  styrke  og  yder  hjælp. 
Vi  støtter  hinanden  under  øjeblikkets  tyngende  omstæn- 
digheder. Vi  bærer  hinandens  byrder  under  livets  tunge 
og  personlige  pres. 

JESUS  GIVER  STYRKE 

Som  med  alt  andet  i  vores  liv,  er  Herren  Jesus  Kristus 
vores  eksempel  og  ideal  i  denne  meget  væsentlige  opgave 
at  sørge  for  støtte.  Hans  arm  er  den  stærkeste,  og  hans 
udholdenhed  udholder  alt.  Aldrig  viste  han  den  urokke- 
lige hengivenhed  tydeligere,  end  i  de  sidste  timer  af  sit 
jordiske  liv;  timer,  hvor  han  sikkert  ønskede,  at  andre 
kunne  have  holdt  ham  oppe. 

Mens  det  hellige  måltid  til  den  sidste  nadver  blev 
forberedt,  var  Jesus  overvældet  af  dybe  og  inderlige 

Som  med  alt  andet  i  vores  liv,  er  Herren  Jesus  Kristus 
vores  eksempel  og  ideal  i  denne  meget  væsentlige 
opgave  at  sørge  for  støtte. 


følelser.  Kun  han  vidste,  hvad  der  lå  lige  forude,  men 
måske  forstod  selv  han  ikke  fuldt  ud  omfanget  af 
den  smerte,  som  han  måtte  gennemgå,  før  det  kunne 
siges,  at  »Menneskesønnen  steg  ned  under  alt  dette« 
(L&P  122:8). 

Midt  under  dette  måltid  og  med  sådanne  tanker,  rejste 
Kristus  sig  stille  og  bandt  et  linnedklæde  om  sig,  som  en 
slave  eller  tjener  ville,  og  knælede  for  at  tvætte  apost- 
lenes fødder  (se  Joh  13:3-17).  Denne  lille  kreds  af 
disciple  i  dette  netop  grundlagte  rige  skulle  snart 
gennemgå  deres  alvorligste  prøve,  så  han  tilsidesatte  sine 
egne  voksende  sjælekvaler,  for  at  han  endnu  engang 
kunne  tjene  og  styrke  dem.  Det  betød  intet,  at  ingen 
tvættede  hans  fødder.  I  overvældende  ydmyghed  fort- 
satte han  med  at  undervise  og  rense  dem.  Til  den  sidste 
time  -  og  også  senere  -  ville  han  være  deres  støttende 
tjener.  Johannes,  som  var  til  stede  og  så  det  hele,  skrev: 
»...  han  havde  elsket  sine  egne,  som  var  i  verden,  og  han 
elskede  dem  indtil  det  sidste«  (Joh  13:1). 

Sådan  var  det,  og  sådan  skulle  det  være  -  gennem 
natten  og  gennem  smerten  og  altid.  Han  ville  altid  være 
deres  styrke,  og  ingen  kval  i  hans  egen  sjæl  ville  nogen- 
sinde holde  ham  fra  den  støttende  rolle. 

På  denne  stille,  månelyse  nat  i  Mellemøsten  skulle  al 
smerte,  al  hjertesorg,  al  knusende  uret  og  krænkelse,  som 
hver  eneste  mand,  kvinde  eller  barn  i  hele  menneske- 
heden måtte  opleve,  lægges  på  hans  trætte  skuldre.  Men 
i  et  sådant  øjeblik,  hvor  nogen  måske  snarere  burde  have 

sagt  det  til  ham,  sagde  han  til  os:  »Jeres  hjerte  må  ikke 
forfærdes  og  ikke  være  modløst!«  Qoh  14:27). 

»I  skal  sørge,«  sagde  han  -  trist,  ensom,  bange  og 
sommetider  endda  forfulgt,  »men  jeres  sorg  skal  blive  til 
glæde  . . .  men  vær  frimodige,  jeg  har  overvundet  verden« 
(Joh  16:20,  33). 

Hvordan  kunne  han  sige  det?  Frimodige  og  glade?  På 
en  nat  som  denne?  Han  vidste,  at  smerten  var  umiddel- 
bart forestående.  Men  sådanne  velsignelser  kom  han 
altid  med,  og  sådan  talte  han  altid  -  lige  til  det  sidste. 

JESUS  HOLDT  UD  OG  SEJREDE 

Vi  kan  ikke  vide,  hvor  meget  hans  disciple  til  fulde 
forstod  af  de  kommende  begivenheder,  men  vi  ved,  at 
Kristus  mødte  sine  sidste  øjeblikke  alene.  I  en  af  hans 
virkelig  uforbeholdne  bemærkninger  til  sine  brødre, 
sagde  han:  »Min  sjæl  er  fortvivlet  til  døden«  (Matt 
26:38).  Og  han  forlod  dem  for  at  gøre  det,  som  kun  han 
kunne  gøre.  Verdens  Lys  trådte  væk  fra  menneskenes 
selskab  og  gik  ind  i  haven  for  at  brydes  med  mørkets  prins 
alene.  Han  gik  fremad,  knælede  og  faldt  fremover  med 
ansigtet  mod  jorden  og  sagde  med  en  sjælekval,  som  du 
og  jeg  aldrig  vil  kende:  »Min  fader,  hvis  det  er  muligt,  så 
lad  dette  bæger  gå  mig  forbi«  (Matt  26:39).  Men  han 


vidste,  at  den  for  vores  skyld  ikke  kunne  gå  forbi,  og  at 
han  måtte  drikke  det  bitre  bæger  til  sidste  dråbe. 

Forståeligt  nok  var  hans  disciple  trætte  og  faldt  snart  i 
søvn.  Men  hvad  med  Kristi  søvn?  Hvad  med  hans 

udmattelse?  Hvilken  hvile  eller  søvn  skulle  styrke  ham 
gennem  en  så  pinefuld  oplevelse?  Det  var  ganske 

I  enkelt  ikke  hans  bekymring  i  denne  situation  eller 
tilsyneladende  nogensinde.  Kristus  vil  holde  ud.  Han 
vil  sejre.  Han  vil  ikke  vakle  eller  svigte  os. 
Selv  da  Kristus  var  korsfæstet  regerede  han  med  en 
konges  velvilje  og  holdning.  Om  dem,  som  sårede  hans 
legeme  og  udgød  hans  blod,  sagde  han:  »Fader,  tilgiv 
dem,  for  de  ved  ikke,  hvad  de  gør«  (Luk  23:34).  Og  den 
angrende  tyv  ved  sin  side  lovede  han  paradiset.  Sin 
elskede  mor  kunne  han  ikke  vise  en  kærlig  gestus  med 
sine  hænder.  Så  han  ser  ganske  enkelt  på  hende  og  siger: 
»Kvinde,  dér  er  din  søn.«  Så  overdrager  han  Johannes  at 
tage  sig  af  hende  ved  at  sige:  »Dér  er  din  mor«  (Joh 
19:26-27).  Han  var  bekymret  for  andre  -  men  især  for 
hende  -  til  det  sidste. 

Eftersom  han  i  sidste  ende  må  træde  forløsningens 
vinperse  alene,  er  han  da  i  stand  til  at  udholde  det 
mørkeste  øjeblik  af  alle  og  chokket  af  den  største  smerte? 
Denne  smerte  skyldtes  ikke  tornene  og  naglerne,  men 
rædslen  ved  at  føle  sig  fuldstændig  alene:  »Eloi,  Eloi! 
lama  sabaktåni?  . . .  Min  Gud,  min  Gud!  Hvorfor  har  du 
forladt  mig?«  (Mark  15:34).  Kan  han  bære  alle  vore 
synder  og  vores  frygt  og  ensomhed?  Han  gjorde  det,  han 
gør  det,  og  han  vil  gøre  det. 

Vi  ved  ikke,  hvordan  en  så  stor  sorg  kan  bæres,  men 
det  er  ikke  underligt,  at  solen  skjulte  sit  ansigt  i  skam. 

Kun  hans  rene  kærlighed  gør  ham  -  og  os  - 
i  stand  til  at  bære  alt,  tro  alt,  håbe  alt  og 
udholde  alt. 

Ikke  underligt,  at  forhænget  i  templet  blev  flænget.  Ikke 
underligt,  at  selve  jorden  rystede  ved  dette  fuldkomne 
barns  trofasthed.  Og  mindst  én  romersk  høvedsmand, 
som  så  alt  dette,  fornemmede  noget  af  betydningen.  I 
ærefrygt  udtalte  han  erklæringen,  der  vil  stå  for  evigt: 
»Sandelig,  han  var  Guds  Søn«  (Matt  27:54). 

KRISTI  RENE  KÆRLIGHED  OPHØRER  ALDRIG 

Livet  har  sin  del  af  frygt  og  fiasko.  Sommetider  kan 
man  ikke  helt  leve  op  til  det,  man  gerne  vil.  Sommetider 
har  vi  tilsyneladende  både  indadtil  og  udadtil  ingen 


styrke  til  at  fortsætte.  Nogle  gange  svigter  andre  os,  eller 
økonomien  og  omstændighederne  svigter  os.  Livet  kan 
med  dets  problemer  og  sorger  give  os  en  følelse  af,  at  vi  er 
meget  ensomme. 

Men  når  vi  møder  svære  tider,  vidner  jeg  om,  at  der  er 
noget,  der  aldrig  nogensinde  vil  svigte  os.  Noget,  der 
alene  vil  klare  prøven  -  til  alle  tider,  i  alle  prøvelser,  i  alle 
vanskeligheder  og  i  alle  overtrædelser.  Et  ophører  aldrig 
-  og  det  er  Kristi  rene  kærlighed. 

»Qeg)  erindrer«,  siger  Moroni  til  verdens  Frelser,  »at 
du  har  sagt,  at  du  har  elsket  verden  således,  at  du  har 
nedlagt  dit  liv  for  verden  . . .  Nu  ved  jeg,«  skriver  han,  »at 
den  kærlighed,  som  du  har  næret  for  menneskenes  børn, 
har  været  sand  kærlighed«  (Ether  12:33-34). 

Efter  at  Moroni  så  en  uddeling  dø  ud,  og  en  hel  civili- 
sation tilintetgøre  sig  selv,  citerer  han  sin  far  for  alle,  som 
i  en  senere  tid  vil  lytte  i  »de  sidste  dage«:  »Dersom  I  ikke 
har  kærlighed,  er  I  intet«  (Moroni  7:46).  Kun  Kristi  rene 
kærlighed  vil  få  os  til  at  lykkes.  Kristi  kærlighed,  er 
langmodig  og  velvillig.  Kristi  kærlighed,  er  ikke  opblæst 
og  forbitres  ikke.  Kun  hans  rene  kærlighed  gør  ham  -  og 
os  -  i  stand  til  at  bære  alt,  tro  alt,  håbe  alt  og  udholde  alt 
(se  Moroni  7:45). 

Sin  kærlighed  så  dyb  og  skøn, 
han  tilbød  alle,  datter,  søn, 
modtag  alt,  hvad  han  giver  dig 
og  aldrig  giv  som  svar  et  »nej.« 

(»Han  elsked'  os,  vor  Fader  stor,«  Salmer  og  sange, 
nr.  111). 


Jeg  vidner  om,  at  Kristus  elsker  os,  som  er  i  verden, 
og  han  elsker  os  til  det  sidste.  Hans  rene  kærlighed 
svigter  os  aldrig.  Ikke  nu.  Aldrig.  Aldrig.  □ 
Fra  en  tale  holdt  ved  oktoberkonferencen  1989. 


RECIFE  I  BRASILIEN      ^J 


Min  ven  og  medtjener 

Luan  Felix  da  Silvas  eksempel 


Ældste  Claudio  R.  M,  Costa 

De  Halvfjerds 

Når  jeg  tænker  på  Frelserens  lignelse 
om  fårene  og  gederne  og  på  hans 
vidunderlige  løfter  til  dem,  der  tjener 
ham  (se  Matt  25:31-46),  så  ser  jeg  en 
dreng  ved  navn  Luan  for  mig. 

Jeg  traf  Luan  første  gang  ved  en  lejr  for  unge  mænd  i 
februar  200 1  i  Recife  i  Brasilien.  I  Brasilien  var  det  tid  for 
det  store  karneval  -  en  højtid,  der  har  udviklet  sig  til  fire 
dages  løssluppen  fest.  Under  karnevalet  arrangerer 
stavene  ofte  ungdomskonferencer  og  lejre  for  at  give  de 
unge  sidste  dages  hellige  et  sjovt  og  lærerigt  alternativ.  I 
min  egenskab  af  præsident  for  Det  Nordbrasilianske 
Område  besøgte  jeg  sådan  en  lejr  for  unge  mænd  i  Boa 
Viagem  Stav  i  Recife  i  Brasilien. 

Da  jeg  så  Luan  første  gang,  lagde  jeg  mærke  til,  at  han 
var  meget  tynd  og  ikke  havde  et  eneste  hår  på  sit  hoved. 
Jeg  lagde  også  mærke  til,  at  han  havde  mange  venner.  Og 
jeg  erfarede,  at  han  lige  var  fyldt  12  og  skulle  ordineres  til 
diakon  på  lejren. 

Jeg  erfarede  også,  at  Luan  havde  knoglekræft  i  sit 
venstre  ben.  Faktisk  havde  han  lige  inden  lejren  fået  at 
vide,  at  kræften  spredte  sig  så  hurtigt,  at  hans  ben  straks 
skulle  amputeres.  Men  fordi  Luan  så  gerne  ville  modtage 
Det  Aronske  Præstedømme  på  lejren  og  spille  fodbold 
med  sine  venner  for  sidste  gang,  gik  lægen  med  til  at 
udskyde  operationen  en  uge. 

Luan,  der  var  omgivet  af  sine  brødre  i  Kirken,  strålede 
af  glæde.  Da  Luan  var  blevet  ordineret  i  præstedømmet 
om  søndagen,  bar  han  et  smukt  vidnesbyrd  om  sin  tro  på 
evangeliet  og  sin  taknemlighed  for  Frelserens  kærlighed. 

L   I  A 


Jeg  hilste  på  Luan,  og  vi  blev  hurtigt  venner.  Efter 
operationen  besøgte  jeg  ham  i  hans  hjem  sammen 
med  hans  biskop,  Ozani  Farias,  og  hans  stavspræsident, 
Mozart  B.  Soares.  Disse  gode  ledere  var  en  velsignelse 
for  Luan.  De  var  altid  parate  til  at  trøste,  støtte  og 
hjælpe  ham. 

Jeg  følte  Ånden  meget  stærkt  i  Luans  hjem.  Luan  og 
hans  mor  og  søstre  var  blevet  medlemmer  af  Kirken  otte 
måneder  tidligere.  Der  var  ingen  far  i  hjemmet,  og  Luans 
mor  arbejdede  hårdt  for  at  forsørge  sin  familie.  Deres  lille 
hjem  var  pænt  og  rent,  og  jeg  vidste,  at  det  beskedne 
hjem  husede  en  helt  speciel  familie. 

Under  vores  besøg  lagde  vi  mærke  til,  at  familien 
manglede  mange  grundlæggende  fornødenheder.  For 
eksempel  måtte  Luan  sove  på  en  ubekvem  sofa,  fordi  han 
ikke  havde  nogen  seng.  Men  da  vi  spurgte  familien,  hvad 
de  havde  brug  for,  svarede  de:  »Vi  har  evangeliet,  vore 
venner  i  Kirken  og  en  lykkelig  familie.  Tak,  men  vi  har 
ikke  brug  for  andet.« 

Kort  tid  efter  vores  besøg  forværredes  Luans  tilstand, 
og  hans  læger  fandt  en  stor  svulst  nederst  på  rygraden. 
Den  kunne  ikke  opereres  væk,  så  Luan  måtte  på  hospi- 
talet for  atter  at  få  kemoterapi. 

En  aften,  da  præsident  Soares  og  jeg  besøgte  Luan  på 
hospitalet,  kunne  vi  se,  at  han  havde  mange  smerter. 
Han  stillede  os  mange  spørgsmål,  som  for  eksempel: 
»Hvad  er  døden?«  og  »Hvordan  er  det  at  dø?« 

Jeg  forklarede,  at  døden  er  en  del  af  evigheden,  og  at 
døden  ikke  er  en  dør,  der  lukker  sig,  men  en  dør,  der  åbner 
sig,  så  vi  kan  vende  tilbage  til  Guds  nærhed.  Luan  forstod 
det  og  smilede.  Han  sagde,  at  nu  var  han  parat.  Så  bad 
han  os  om  at  give  ham  en  velsignelse,  og  det  gjorde  vi. 

I  sengen  ved  siden  af  Luan  lå  en  14-årig  dreng  ved 
navn  Pedro.  Nu  bad  Pedro  os  også  om  at  give  ham  en 
velsignelse.  Jeg  spurgte  ham,  om  han  troede  på  Jesus 
Kristus,  og  han  sagde,  at  det  gjorde  han.  Vi  forklarede 
ham,  hvad  præstedømmet  er,  og  at  vi  gav  ham  en  velsig- 
nelse i  Jesu  Kristi  navn.  Han  lukkede  øjnene  og  smilede, 
mens  vi  velsignede  ham.  Derefter  bad  en  18-årig  pige  os 
om  også  at  velsigne  hende. 

Jeg  fandt  ud  af,  at  Luan  og  hans  mor  havde  trøstet 
Pedro  og  mange  andre  af  de  unge  kræftpatienter  og  deres 
forældre.  Da  jeg  forlod  hospitalet  den  aften,  følte  jeg  mig 
opbygget  af  at  have  set  Luan  og  hans  mor,  der,  skønt  de 
selv  var  plaget,  havde  fundet  styrke  til  at  besøge  andre  og 
trøste  dem. 

Da  præsident  Soares  spurgte  Luan, 
hvad  han  havde  lyst  til,  når  han 
forlod  hospitalet,   svarede  han, 
at  han  gerne  ville  udføre  sted- 
fortrædende  dåb   i   templet   i 
Recife   i  Brasilien.   Da  Luan 
blev  udskrevet  fra  hospitalet, 


hjalp  præsident  Soares  og  biskop  Farias  ham  med  at 
få  opfyldt  sit  ønske.  Luan  udførte  så  mange  dåb,  som 
hans  kræfter  tillod.  Og  da  dagen  i  templet  var  forbi, 
strålede  han  af  glæde,  fordi  han  havde  haft  mulighed 
for  at  gøre  noget  for  andre,  skønt  han  selv  havde  svære 
smerter. 

Luan  Felix  da  Silva  døde  den  20.  august  2001.  Når  jeg 
tænker  på  min  ven  og  medtjener,  kommer  jeg  i  tanker  om 
Frelserens  ord: 

»Kom,  I  som  er  min  faders  velsignede,  og  tag  det  rige  i 
arv,  som  er  bestemt  for  jer  ... 

For  jeg  var  sulten,  og  I  gav  mig  noget  at  spise,  jeg  var 
tørstig,  og  I  gav  mig  noget  at  drikke,  jeg  var  fremmed,  og 
I  tog  imod  mig,  jeg  var  nøgen,  og  I  gav  mig 
tøj,  jeg  var  syg,  og  I  tog  jer  af  mig  . . . 
Og   kongen   vil   svare    dem: 
Sandelig  siger  jeg  jer:  Alt,  hvad 
I  har  gjort  mod  en  af  disse 
mine    mindste   brødre,    det 
har  I  gjort  imod  mig«  (Matt 
25:34-36,  40).  □ 

Luan  holdt  aldrig  op 
med  at  tjene.  Mens 
han  havde  svære 
smerter,  besøgte  han 
templet  i  Recife  i 
Brasilien.  Indsat:  Luan 
sammen  med  ældste 
Costa,  biskop  Ozani  Farias 
og  sin  mor. 


ENKLE  OG  TYDELIGE  SANDHEDER« 

Unge  mænd  og 
piger  anvender  de 

seks  Ver 


Ved  en  særlig  f treside  den  12.  november  2000  talte  præsident  Gordon  B.  Hinckley  til  Kirkens  unge  og 
Unge  Voksne  (se  »En  profets  råd  og  bøn  for  ungdommen«,  Liahona,  april  2001,  s.  30-41).  Hans 
budskab  var  centreret  omkring  seks  principper  -  seks  Ver  -  som  skulle  hjælpe  de  unge  med  at  træffe 
rigtige  valg  og  tackle  udfordringer  i  verden  i  dag.  Vi  har  bedt  unge  mennesker  om  at  fortælle  om  de 
oplevelser,  som  de  har  haft  med  at  anvende  præsident  Hinckleys  råd.  Det  følgende  er  nogle  af  de 
mange  svar,  vi  modtog. 


Det  havde  været  en  lang 
uge.  Jeg  ankom  sent  til 
transmissionen  af  fire- 
siden  og  kæmpede  med  at  skyde 
tanker  om  eksamen,  lektier,  arbejde 
og  venner  fra  mig.  Jeg  håbede,  at 
profetens  ord  på  en  eller  anden  måde 
kunne  trænge  gennem  alle  disse 
bekymringer  og  nå  ind  i  mit  hjerte. 

Åh,  hvor  jeg  dog  håbede  på  og 
stille  bad  om  hjælp  til  at  koncentrere 
mig  om  profetens  ord.  Og  min  bøn 
blev  besvaret.  Jeg  ankom  til  firesiden 
med  forvirrede  og  bekymrede  tanker. 
Men  da  jeg  gik,  havde  jeg  fået  nyt 
syn  på  livet  og  nogle  enkle,  tydelige 
sandheder  -  en  opskrift  på  lykke. 

Vær  taknemmelig,  vær  dygtig,  vær 
ren,   vær  sand,   vær  ydmyg  og  vær 


bønsom.  Hvor  er  det  dog  enkle  udta- 
lelser. Og  hvor  kan  de  betyde  meget 
i  mit  liv! 

Jeg    ved,    at    dette    evangelium 
rummer  sandheder,  som  savnes  andre 
steder.  Jeg  ved,   at  profeten  elsker 
mig.  Jeg  er  taknemmelig  for,  at  vor 
himmelske  Fader  og  Frelseren  elsker 
os  nok  til  at  give  os  specifik  og  in- 
dividuel vejledning  gennem  bøn  og 
gennem  vores  profets  ord.   Det  er 
enkelt,  tydeligt  og  sandt. 
Lisa  Ware,  1 9  år, 
Rochedak  Ward, 
Eight  Mile  Plains  Stav  i  Australien 

VÆR  TAKNEMMELIG 

»Vanen  med  at  sige  tak  er  tegnet  på 
en  dannet  mand  eller  kvinde  ...  Vær 

LIAHONA 
16 


taknemmelige  for  jeres  forældre,  som 
holder  så  meget  af  jer,  og  som  har 
arbejdet  virkelig  meget  for  at  forsørge 
jer«  -  Præsident  Gordon  B.  Hinckley 

Da  jeg  havde  læst  præsident 
Hinckleys  tale,  følte  jeg  en  sær  blan- 
ding af  glæde  og  bedrøvelse.  Jeg  går  i 
gymnasiet.  Mine  forældre  betaler 
alle  udgifter  til  min  skole.  Jeg  troede, 
at  det  var  en  selvfølge.  Jeg  troede 
også,  at  det  var  en  selvfølge,  at  de 
skulle  købe  mit  tøj,  min  mad  og  alle 
andre  fornødenheder  til  mig.  Jeg 
troede,  at  det  var  normen.  Jeg  brugte 
næsten  aldrig  ordet  tak.  Hvis  jeg  ikke 
fik  det,  jeg  ville  have,  blev  jeg  vred. 
Men  efter  at  have  læst  talen,  føler 
jeg  mig  flov.  Jeg  har  indset,  at  jeg  er 
heldig  at  have  alt  det,  som  jeg  har. 

Jeg  synes,  at  ordet  tak  er  et  dejligt 

ord. 

Aya  Chikano,  13  år, 

Kariya  Ward, 

Okazaki  Stav  i  Japan 

»Tak  Herren  for  hans  vidunderlige 
kirke,  gengivet  i  denne  storslåede  tid  i 
historien.  Tak  ham  for  alt,  hvad  den 
tilbyder  jer.  Tak  ham  for  venner  og 
kære,  for  forældre  og  brødre  og  søstre,  for 


Vær  dygtig 


familien.  Lad  en  taknemmelig  ånd  lede 
og  velsigne  jeres  dage  og  nætter«  - 
Præsident  Gordon  B.  Hinckley 

Da  jeg  var  lille,  opsøgte  jeg  ofte 
min  forældre  og  andre  familiemed- 
lemmer for  at  få  noget.  Men  fordi  jeg 
var  så  lille,  var  jeg  ikke  klar  over,  at 
jeg  skulle  sige  »tak«.  Jeg  forstod  ikke, 
hvad  taknemlighed  var.  Men  efter- 
hånden som  jeg  blev  ældre,  fik  jeg 
langsomt  en  forståelse  af  taknem- 
lighed. På  samme  måde  er  det  med 
vores  indstilling  til  Gud.  Der  er  dem, 
som  henvender  sig  til  Gud  i  bøn,  og 
Gud  giver  os  svar  og  velsignelser, 
men  af  og  til  viser  vi  ikke  taknem- 
lighed. Hvis  vi  oprigtigt  takker  Gud, 
vil  vi  helt  sikkert  modtage  større 
velsignelser. 
Chiang  Chien-Yen,  1 4  år, 
Tao  Yuan  2.  Ward, 

Tao  Yuan  Stav  i  Taiwan 

VÆR  DYGTIG 

»I  tilhører  en  kirke,  som  belærer 

om  betydningen  af  uddannelse  ... 

fHerren]  ønsker,  at  I  skal  dygtiggøre  jer 

med  jeres  hoved  og  med  jeres  hænder, 

i  så  I  kan  virke  for  det  gode,  når  l  går 

gennem  livet.  Og  når  l  gør  det,  og 

når  l  arbejder  reelt  og  yder 

et  fremragende  arbejde,  så 

vil  l  bidrage  til  Kirkens 

ære,    for   I   vil   blive 

betragtet  som  mænd 

og  kvinder,    der  er 

hæderlige,  dygtige  og 


omhyggelige«  —  Præsident  Gordon  B. 
Hinckley 

Da  jeg  havde  hørt  præsident 
Hinckleys  tale,  traf  jeg  mange 
beslutninger.  Jeg  besluttede  mig  for, 
at  jeg  ville  gøre  alt  for  at  opnå  en 
bedre  uddannelse.  Jeg  studerer  på 
universitetet  nu,  og  til  tider  har  det 
været  hårdt  for  mig  at  klare  mig 
godt  i  mine  klasser  og  samtidig 
deltage  i  institut.  Af  og  til  har  jeg 
forsømt  det  ene  til  fordel  for  det 
andet.  Men  nu  har  jeg  indset,  at 
Herren  ønsker,  at  vi  skal  være  kloge 
og  udrette  meget,  så  jeg  har  be- 
sluttet mig  for  at  fuldføre  både 
institut  og  universitetsuddannelsen. 

Jeg  tog  notater  under  firesiden, 
men  nu  hvor  jeg  har  den  fulde  tekst 
fra  Liahona  (spansk),  kan  jeg  bedre 
gennemgå  præsident  Hinckleys  ord. 
Og  de  påvirker  mig  stadig,  som  om 
jeg  lige  havde  hørt  dem.  Uanset  hvor 
vi  bor  -  i  et  lille  land  som  mit  eller  i 
en  stor  nation  -  ved  jeg,  at  hvis  vi 
lytter  til  profetens  røst  og  følger  hans 
råd,  vil  Herren  velsigne  os  og  hjælpe 
os  med  at  blive  bedre  mennesker. 
]enny  Elisa  Jaimes  Utani,  23  år, 
lob  Ward, 
Las  Violetas  Stav  i  Lima  i  Peru 

VAR  REN 

»[Ulovlige  stoffer]  vil  ødelægge  jer, 
hvis  l  prøver.  I  vil  blive  dets  slave  . . . 
Mit  råd,  min  bøn  til  jer  vidunderlige 
unge  mænd  og  piger  er  at  holde  jer 


z 
o 
s 

o 
o 

u 
o 

o 

Z 


z 

< 

O 

z 

o 


z 
O 


O 
i— 
O 


ær  ren 


fuldstændig  fra  det  ...  Hold  jer  rene  fra 
disse  sindsændrende  og  afhængigheds- 
dannende  vaner«  -  Præsident  Gordon  B. 
Hinckley 

Jeg  er  16  år  gammel  og  møder 
farlige  fristelser.  Hvis  jeg  ikke  havde 
hørt  præsident  Hinckleys  tale, 
havde  jeg  måske  ikke  vidst,  hvordan 
jeg  skulle  reagere  på  en  af  dem. 

En  dag  var  der  en  af  mine  venner 
i  skolen,  som  sagde,  at  vi  lige  skulle 
se  noget.  Da  vi  gik  hen  for  at  se, 
hvad  det  var,  hun  havde,  opdagede 
vi,  at  det  var  marihuana.  Jeg  blev 
bleg  af  frygt.  Min  ven  sagde,  at  jeg 
skulle  prøve.  Uden  at  tænke  råbte 
jeg:  »Du  er  ikke  rigtig  klog.  Du 
skulle  slet  ikke  have  sådan  noget. 
Lad  os  gå!« 

Min  ven  lyttede  ikke  til  mig,  og 
jeg  begyndte  stille  at  bede  om  kraft 
til  at  røre  hver  af  mine  venners 
hjerte.  Jeg  snuppede  pakken  og  smed 


den  væk.  Til  at  begynde  med  blev 
mine  venner  vrede,  men  jeg  kunne 
ikke  skjule  min  lettelse  og  glæde.  Jeg 
benyttede  lejligheden  til  at  fortælle, 
at  det  er  forkert  at  ryge  marihuana. 

Mens  vi  talte,  kom  jeg  i  tanker 
om,  hvad  præsident  Hinckley  havde 
sagt  om  stoffer,  og  jeg  gav  de  ord 

videre  til  mine  venner.  Jeg  ved,  at 

Herrens  Ånd  hviskede   de  ord   til 

mig,  som  fandtes  i  mit  hjerte. 

Daniela  Brocca,  1 6  år, 

Jardim  da  Saude  Ward, 

Parque  Bristol  Stav  i  Sao  Paulo  i  Brasilien 

VÆR  SAND 

»l,  som  er  medlemmer  af  denne 
kirke,  må  være  loyale  over  for  den.  Den 
er  jeres  kirke  ...  1  har  taget  imod  dens 
evangelium.  I  har  påtaget  jer  en  pagt  i 
dåbens  vande.  Den  har  I  fornyet,  hver 
gang  I  har  modtaget  nadveren  . . .  Gå  i 
tro  frem  for  Gud  med  oprejst  hoved, 
stolt  over  jeres  medlemskab  i  denne 


Vær  sand 


l\ 


store  sag  og  i  dette  rige,  som  han 
har  gengivet  til  jorden«  —  Præsident 
Gordon  B.  Hinckley 

Verden  i  dag  er  farlig  og  fuld  af 
fristelser.  Efter  at  have  læst  præsi- 
dent Hinckleys  tale  følte  jeg  stær- 
kere end  nogensinde,  at  jeg  måtte 
efterleve  Kirkens  lærdomme.  Det  V, 
der  betyder  mest  for  mig  lige  nu,  er 
»Vær  sand«. 

Da  skolen  begyndte  i  år,  fik  jeg 
nogle  nye  venner.  En  dag  fik  jeg 
mulighed  for  at  tale  om  evangeliet. 
Jeg  kom  i  tanker  om  den  video  om 


de  seks  Ver,  som  jeg  havde  set  i 
Kirken.  Mens  jeg  så  den  video, 
fyldtes  jeg  med  en  fredens  ånd,  som 
forsikrede  mig:  »Du  kan  tale  om 
Kirken  med  stor  frimodighed.«  Da 
muligheden  meldte  sig,  var  jeg  i 
stand  til  det.  Jeg  er  meget  taknemlig 
for  den  mulighed. 

Da  jeg  senere  læste  talen  i 
Liahona  (japansk),  lagde  jeg  mærke 
til  det  velkendte  citat:  »Vær  tro 
imod  dig  selv«.  Når  jeg  skal  træffe 
en  alvorlig  beslutning,  fører  disse  ord 
mig  til  den  korrekte  sti.  De  andre 


Ver  er  også  vigtige,  men  mest  af  alt 
ønsker  jeg  at  være  tro  mod  mig  selv. 
Sakura  Kajihara,  1 5  år, 
Izumi  Ward, 
Sendai  Stav  i  Japan 

VÆR  YDMYG 

»Jeg  tror,  at  de  sagtmodige  og  de 
ydmyge  er  dem,  som  er  lærevillige.  De  er 
villige  til  at  lære.  De  er  villige  til  at  lytte 
til  den  stille,  sagte  røsts  hvisken,  der  vil 
vejlede  dem  i  deres  tilværelse.  De  sætter 
Herrens  visdom  over  deres  egen  visdom« 
-  Præsident  Gordon  B.  Hinckley 

Jeg  er  omgivet  af  mange  fristelser  i 
min  hverdag,  og  når  de  bliver  uudhol- 
delige, synger  jeg  stille  en  salme  i 
mit  indre  eller  beder  oprigtig  min 
himmelske  Fader  om  hjælp.  Når  jeg 
gør  det,  forsvinder  de  dårlige  tanker 
og  ideer.  Jeg  ved,  at  min  himmelske 
Fader  elsker  mig.  Så  længe  jeg  er 
ydmyg,  lytter  han  til  mine  bønner 
og  hjælper  mig  med  at  overvinde 
vanskeligheder. 

Når  det  går  godt  for  mig,  kan  det 
være  svært  at  undgå  en  vis  arrogance 
-  og  tro,  at  min  fremgang  skyldes  min 
egen  indsats.   Men  når  jeg  tænker 
sådan,  har  jeg  opdaget,  at  jeg  bliver 
ude  af  stand  til  at  gøre  noget  rigtigt. 
Først  bagefter  indser  jeg,  at  den  frem- 
gang,  som  jeg  opnår,  ikke  skyldes  min 
egen  indsats,  men  Guds  hjælp.  Disse 
erfaringer  og  præsident  Hinckleys  ord 
har  lært  mig,  at  vi  skal  være  ydmyge. 
Hsu  Wei-You,  16  år, 
Tao  Yuan  2.  Ward, 
Tao  Yuan  Stav  i  Taiwan 

VÆR  BØNSOM 

»Så  lev  således,  at  l  med  god  samvit- 
tighed kan  tale  med  Herren  . . .  Det  store 
mirakel  er,  at  han  hører  det.  Han 
reagerer.  Han  svarer  -  ikke  altid  sådan, 
som  vi  kunne  ønske,  han  ville  svare,  men 
der  er  i  mit  sind  ingen  tvivl  om,  at  han 
svarer«  -  Præsident  Gordon  B.  Hinckley 

Jeg  har  opdaget,  at  når  jeg  knæler 
ned  og  beder,  bliver  jeg  trøstet  og  føler 
min  himmelske  Faders  overvældende 


kærlighed  til  mig.  En  oplevelse,  som 
jeg  for  nylig  har  haft  med  bøn,  har 
givet  mig  en  vished  om,  at  han 
besvarer  vore  bønner. 

Jeg  havde  haft  en  meget  hård  dag, 
og    da    jeg    kom    hjem    fra    skole, 
knælede  jeg  straks  ned  og  bad  min 
himmelske  Fader  om  at  lade  mig  vide, 
at  jeg  var  elsket.  Lige  efter  at  jeg 
havde  sagt  »amen«,  kom  min  store- 
søster ind  på  mit  værelse  og  sagde,  at 
hun  elskede  mig.  Jeg  blev  overvældet 
af  Anden,  og  den  oplevelse  styrkede 
mit  vidnesbyrd  om  bøn.  Jeg  beder 
hver  dag  -  og  stræber  efter  at 
have  en  bøn  i  hjertet.  □ 
Shannon  Watson,  1 7  år, 
Highland  20.  Ward, 
Highland  Øst  Stav  i  Utah 


vær  bønsom 


frygtelige, 


FORFÆRDELIGE 

Stress,  Wivi  og  mere  stress. 


Hvorda 

skulle  \eg 


dag 


klore  det  hele? 


Brenda  Williams 


Jeg  sad  på  sengekanten  med  den  store  biologibog 
balancerende  på  mine  ben,  mens  jeg  forsøgte  at  læse 
til  prøven  næste  dag.  Mens  jeg  langsomt  vendte 
siderne  i  det  vanskelige  kapitel  om  cellers  respiration, 
bed  jeg  tænderne  sammen  og  forsøgte  at  koncentrere 
mig.  Men  forgæves. 

Mine  øjne  fyldtes  med  tårer.  Det  var  slået  helt  fejl,  da 
jeg  havde  forsøgt  at  blive  udtaget  til  skolekomedien  den 
aften.  Det  var  min  første  forsøg  på  at  deltage  i  skoleteatret. 
Selv  om  jeg  ikke  havde  erfaring  med  dans,  skuespil  og 
sang,  havde  jeg  på  opfordring  fra  mine  venner  meldt  mig 
til  de  krævende  prøver.  Jeg  havde  ikke  klaret  mig  ret  godt. 
Min  danse-  og  sangprøve  var  middelmådig.  Men  i  aftes 
havde  jeg  været  oppe  til  den  afgørende  prøve,  som  var  den 
jeg  havde  ventet  mig  meget  af  -  en  udenadslært  morsom 
monolog,  som  skulle  fremføres  for  instruktøren  og  optagel- 
sesudvalget. Jeg  havde  forberedt  mig  på  min  monolog  i 
dagevis  og  skrevet  og  gennemgået  teksten,  indtil  jeg  var 
sikker  på,  at  jeg  kunne  fremføre  den  selv  i  søvne.  Men  da 
jeg  nåede  hen  på  skolen,  kunne  jeg  ikke  tænke  klart.  Jeg 
var  ikke  bare  nervøs,  men  også  træt  og  bekymret  for  de  to 
vanskelige  prøver  den  følgende  dag.  Jeg  prøvede  at  huske 
mine  replikker,  de  ord,  som  jeg  kendte  så  godt,  men  de  gled 
fra  mig  og  blev  fremført  rystende  og  usikkert. 

Nu  hvor  jeg  sad  herhjemme,  kunne  jeg  mærke  en 
varm  tåre  glide  ned  over  mine  læber,  og  jeg  forsøgte  at 

kvæle  en  hulken.  Det  syntes,  som  om  intet  var  gået  godt 
de  sidste  par  uger.  En  af  mine  bedste  venner  virkede  kold 
og  fjern.  Jeg  havde  travlt  og  var  stresset.  Jeg  følte  en 
nagende  tvivl  om,  hvorvidt  jeg  skulle  søge  ind  på  en 
videregående  uddannelse.  Og  nu,  efter  den  pinlige 
oplevelse  ved  teaterprøven,  følte  jeg  mig  ikke  sikker  på, 
at  jeg  kunne  læse  eller  sove.  Jeg  lukkede  min  biologibog 
og  lagde  den  på  gulvet.  Jeg  blev  overmandet  af  følelserne, 
mens  jeg  borede  ansigtet  ned  i  hovedpuden. 

Så  hørte  jeg  døren  blive  åbnet  og  min  mors 
bekymrede  stemme.  »Trænger  du  til  en  velsig- 
nelse?« spurgte  hun.  Jeg  så  op  og  følte  mig  fristet  til 
at  bede  hende  gå  igen.  Mit  ophovnede,  røde,  tårevæ- 
dede ansigt  bar  mærker  efter  pudevårets  syninger.  Da 
jeg  langsomt  kom  op  at  sidde,  så  jeg,  at  begge  mine 
forældre  stod  i  døren,  og  jeg  vidste,  at  en  præstedøm- 
mevelsignelse var  lige  det,  som  jeg  havde  brug  for.  Jeg 
nikkede  tavst  og  snøftede  en  smule,  mens  jeg  rejste 
mig  og  gik  tværs  over  gangen  til  mine  forældres 
værelse. 

Jeg  havde  et  vidnesbyrd  om  præstedømmet 
allerede  før  den  aften.  Jeg  havde  hørt  om  de 
velsignelser,  som  pionererne  havde  givet.  Og 
jeg  havde  hørt  om  velsignelser  givet  i  vore 
dage  til  ofre  for  brandulykker,  børn  i  koma 
og  folk,  som  lå  for  døden.  Jeg  havde 

modtaget  min  patriarkalske  velsignelse  to  år  tidligere  og  kendte  til  de 
enestående  sandheder  og  den  kærlighed,  som  den  rummede. 

Men  da  min  far  lagde  sine  hænder  på  mit  hoved  den  aften,  blev  mit 
vidnesbyrd  om  præstedømmet  styrket.  Jeg  kunne  fornemme  guddommelig 
kraft  i  hans  ord  og  i  hans  hænders  blide  tryk.  Velsignelsen 
fejede  mine  overfladiske  ønsker  bort  og  fortalte  mig 
det,  som  jeg  mest  af  alt  trængte  til  at  høre.  Og  da 
min  far  var  færdig,  sang  mit  hjerte  af  glæde  over 
kraften  i  de  ord,  de  enkle,  lindrende  ord,  som  jeg 
vidste  ikke  var  hans  egne.  Min  far  kunne  ikke 
huske,  hvad  han  havde  sagt,  men  det  kunne  jeg 
-  og  det  mørke  kvælergreb  af  stress  og  frygt 
løsnedes  og  gav  plads  for  en  blid  og  dejlig  fred. 

Jeg  smilede  til  min  mor  og  var  taknemlig  for 
hendes  inspirerede  forslag.  Da  jeg  vendte  mig 
og  omfavnede  min  far,  kunne  jeg  mærke 
varmen  i  hans  favn  som  et  ekko  af  min 
himmelske    Faders    og   hans    Søns 
kærlighed.  De  våger  begge  over 
mig  og  sørger  bedre  for  mig, 
end    nogen    anden   kan. 
Jeg  var  så  taknemlig  for 
den   enkle   velsignelse, 
de    stille,   kraftfulde   og 
trøstende  ord. 

Den  nat  sov  jeg  dybt 
og   ubekymret   for   første 
gang  i  flere  uger.  Jeg  følte 
mig  sikker  på  fremtiden  som 
en  elsket  datter  af  Gud.  □ 

Brenda  Williams  er  medlem  af 
BYU  47.  Ward  i  Brigham  Young 
University  12.  Stav. 


»Overgiv 
alt  til 
ham« 

»[I  dette  jordiske  liv] 
vil  hver  af  os  føle  smerte  af  en  eller  anden  slags 
. . .  Smerte  kan  komme  af  at  føle  sig  ensom 
eller  nedtrykt.  Den  er  ofte  en  følge  af  vores 
ulydighed  mod  Guds  befalinger,  men  de,  der  gør 
alt,  hvad  de  kan  for  at  leve  deres  liv  i  overens- 
stemmelse med  Frelserens  eksempel,  er  heller 
ikke  undtaget . . . 

Ældste  Orson  F.  Whitney  skrev:  >lngen  smerte, 
som  vi  må  udholde,  ingen  prøvelse,  som  vi  bliver 
udsat  for,  er  spildt.  Det  tjener  os  til  dannelse,  til 
udviklingen  af  sådanne  egenskaber  som  tålmo- 
dighed, tro,  sjælsstyrke  og  ydmyghed.  Alt  det, 
som  vi  lider,  og  alt  det,  som  vi  udholder,  især  når 
vi  udholder  det  med  tålmodighed,  opbygger  vores 
karakter,  lutrer  vores  hjerte,  udvikler  vores  sjæl 
og  gør  os  mere  omsorgsfulde  og  kærlige,  mere 
værdige  til  at  blive  kaldt  Guds  børn ...  og  det  er 
ved  sorg  og  lidelse,  slid  og  trængsler,  at  vi  opnår 
den  dannelse,  som  vi  kommer  her  for  at  få< 
(citeret  i  Improvemenf  fro,  marts  1 966,  s.  21 1 ) . . . 

Herren  er  den  bedste  hjælper.  Vi  må  overgive 
os  selv  til  Herren.  Ved  at  gøre  dette  giver  vi 
afkald  på  alt,  der  forårsager  os  smerte,  og  over- 
drager alt  til  ham.  >Kast  din  byrde  på  Herren,  så 
vil  han  sørge  for  dig<  (SI  55:23).  >0g  Gud  give, 
at  jeres  byrder  må  blive  lette  ved  glæden  over 
hans  Søn<  (Alma  33:23).«  -  Ældste  Robert  D. 
Hales  fra  De  Tolv  Apostles  Kvorum  (»Helbredelse 
af  sjæl  og  krop«,  Liohono,  januar  1 999,  s.l  9).  □ 


Side  25  af  Liahona  følger  efter  lokalsiderne  og  lille  Liakona. 


Lille  Liahona 

VI  LYTTER  TIL  PROFETENS  RØST 


Himlens 

vinduer  åbnes 


Tiende  er  et  offerprineip 

Og   en   nØgk   til  dl   dbne  K'.^f^B     Som  dreng  lærte  jeg  en  storslået  lektie 


Præsident  James  E.  Faust 

Andenrådgiver  i  Det  Første  Præsidentskab 


7    •       i  .7  %        om  tro  og  offer,  da  jeg  arbejdede  på 

lUULi.  isss  nm     min  bedstefars  gård  under  den  forfær- 

delige økonomiske  depression  i 
1930'erne.  Gårdens  skatter  var  ikke  blevet  betalt  og 
bedstefar  havde,  ligesom  så  mange  andre,  ingen  penge. 
Der  var  tørke  i  området,  og  nogle  køer  og  heste  var  ved 
at  dø  af  mangel  på  græs  og  hø. 

En  dag  da  var  vi  ved  at  høste  den  smule  hø,  der  var 
på  marken,  bad  bedstefar  os  om  at  køre  vognen  hen  til 
et  hjørne  af  marken,  hvor  det  bedste  hø  stod,  fylde 
vognen  så  meget,  vi  kunne,  og  køre  hen  til  tiende- 
gården  med  det  som  hans  naturaliebetaling  af  tiende. 

Jeg  spekulerede  på,  hvordan  bedstefar  kunne  bruge 
høet  til  at  betale  tiende,  når  nogle  af  køerne,  som  vi 
var  afhængige  af,  kunne  dø  af  sult.  Jeg  stillede  endog 
spørgsmål  ved,  om  Herren  forventede  et  så  stort  offer 
af  ham.  I  sidste  instans  var  jeg  forbavset  over  hans 
store  tro  på,  at  Herren  på  en  eller  anden  måde  ville 
sørge  for  dem.  Den  arv  af  tro,  som  han  gav  videre  til 
sine  efterkommere,  var  mere  værd  end  penge,  fordi  han 

indprentede  i  sine  børns  og  børnebørns  sind,  at  han 

elskede  Herren  og  hans  hellige  værk  mere 

end  nogen  jordisk  ting.  Bedstefar  blev 

aldrig  rig,  men  han  døde  i  harmoni 

med  Herren  og  med 

sig  selv. 

Tiendeloven  er  enkel:  Vi 
betaler  en  tiendedel  af  vores 
personlige  årlige  tilvækst. 
Vores  tilvækst  er  vores 
indkomst.  Dette  princip  er 
grundlæggende  for  alle 
Kirkens  medlem- 
mers personlige 


lykke  og  velfærd  i  hele  verden,  både  rige  og  fattige. 
Tiende  er  et  offerprincip  og  en  nøgle  til  at 
åbne  himlens  vinduer. 

Det  største  offer  var  det,  som 
Frelseren  ydede,  da  han  gav  selve 
sit  liv.  Det  gør,  at  vi  hver  især 
må  undre  os  over,  »hvor  mange 
bloddråber  han  udgød  for 
mig«?  Jeg  vidner  om,  at  Jesus 
er  Kristus,  vores  sjæls 
helbreder,  menneskehedens 
Frelser  og  Forsoner.  □ 

Fra  en  tale  holdt  ved  oktober- 
konferencen  1998. 


ELEKTRONISK  BILLEDKOMPOSITION: 
CLAUDIA  E.  WARNER 


« ; 


FÆLLESTID 


»Marken  er  allerede 
hvid  til  høsten« 


Vicki  F.  Matsumori 


»Den,  der  har  mine  bud  og  holder  dem,  han  er  den, 
der  elsker  mig«  (Joh  14:21). 

I  visse  dele  af  verden  er  det  høsttid  nu. 
Grønne  grøntsager,  saftige  frugter  og  sunde 
afgrøder  er  modne  og  rede  til  høsten. 
Landmændene  arbejder  hårdt  for  at  samle  det  hele,  så 
intet  går  tabt. 

Herren  har  sagt,  at  »marken  er  allerede  hvid  til 
høsten«  (L&P  4:4).  Hans  høst  er  de  ydmyge  mennesker, 
som  er  parat  til  at  lytte  til  Jesu  Kristi  evangelium. 
Missionærerne  arbejder  hårdt  for  at  finde  og  undervise 
så  mange  af  disse  mennesker  som  muligt. 

Præsident  Gordon  B.  Hinckley  har  bedt  os  om  hjælp. 
Han  har  sagt:  »Jeg  ville  ønske,  at  jeg  kunne  vække  et 
altfortærende  ønske  i  enhver  mands,  kvindes,  drengs  og 
piges  hjerte  ...  om  at  dele  evangeliet  med  andre.  Hvis  I 
gør  det,  lever  I  bedre,  I  stræber  efter  at  gøre  jeres  liv 
mere  eksemplarisk,  fordi  I  ved,  at  de,  som  I  underviser, 
ikke  vil  tro  jer,  medmindre  I  bakker  jeres  ord  op  med 
godhed«  (regionalkonference  i  Anchorage  i  Alaska,  den 
18.  juni  1995). 

Når  man  stræber  efter  at  leve  et  bedre  liv,  adlyder 
man  profetens  råd.  Man  viser  også,  at  man  elsker  sin 
himmelske  Fader  og  Jesus  Kristus.  Man  forbereder  sig  på 
at  tage  til  templet  og  udføre  en  mission.  Man  er  eksem- 
plarisk, hvilket  vil  sige,  at  man  er  et  godt  eksempel. 

Det  er  høsttid.  Ligesom  landmanden  eller  fuldtids- 
missionæren  kan  du  se  frugten  af  din  indsats.  Hvad  er 
din  høst?  Andre  har  lagt  mærke  til  dit  gode  eksempel 
og  får  lyst  til  at  komme  i  kirke.  Og  vor  himmelske  Fader 
er  tilfreds,  fordi  du  har  vist  din  kærlighed  ved  at  holde 
hans  bud.  Når  du  fortsætter  med  at  holde  budene, 
bliver  du  ved  med  at  høste. 


Forslag  til  fællestid 

1 .  Fortæl  om  betydningen  af  at  holde  sabbatsdagen 
hellig  ved  at  lade  børnene  lave  et  rollespil  om  indsamlingen 
af  manna  (se  2  Mos  16:11-31).  Læs  derefter  L&P  59:9-15 
og  skriv  en  liste  over  det  gode,  man  kan  gøre  på  sabbatten. 
Tal  om  listen  og  føj  andre  ting  til,  som  f.eks.  at  læse  i 
skrifterne  og  skrive  til  missionærer.  Bed  børnene  om  at  lytte 
til  de  lovede  velsignelser,  mens  du  læser  L&P  59:16-19. 
Syng  en  sang  eller  salme  om  sabbatten.  Lad  børnene 
sætte  sig  i  en  rundkreds  og  slå  en  rytme  an,  hvor  børnene 
først  klapper  deres  hænder  mod  lårene  to  gange,  klapper 
i  hænderne  to  gange  og  til  sidst  knipser  to  gange.  Når 
de  knipser  med  fingrene,  skal  et  barn  nævne  noget  godt, 
som  man  kan  gøre  på  sabbatten.  Gå  hele  rundkredsen 
igennem,  så  hvert  barn  får  mulighed  for  at  føje  noget  godt 
til  listen. 

2.  Læs  den  femte  trosartikel  og  forklar,  at  biskopperne  er 
kaldet  af  Gud.  Læs  derefter  Tit  1:7-9  og  lad  børnene  lave 
en  liste  over  en  biskops  egenskaber.  Fortæl  at  vi  ærer 
præstedømmelederne  ved  at  anvende  deres  korrekte  titler. 
Skriv  de  embeder,  som  nævnes  i  den  sjette  trosartikel  på 
tavlen:  Apostle,  profeter,  hyrder,  lærere,  evangelister.  Skriv 
følgende  titler  på  forskellige  stykker  papir:  Ældste,  præsi- 
dent, biskop,  bror  og  patriark.  Skriv  titlerne  i  vilkårlig  orden 
på  tavlen.  Læs  den  sjette  trosartikel.  Når  du  nævner  hvert 
embede,  stopper  du  op  og  lader  børnene  finde  den  korrekte 
titel  til  det  embede.  Apostle  tiltales  »ældste«.  Profeten 
kaldes  »præsident«,  fordi  han  er  præsident  for  Kirken.  En 
hyrde  kaldes  i  dag  for  »biskop«.  »Lærer«  henviser  til  en,  der 
bærer  det  embede  i  præstedømmet,  og  han  kaldes  »bror«. 
Profeten  Joseph  Smith  sagde,  at  evangelister  er  vores  patri- 
arker. Skriv  et  brev  til  jeres  biskop  eller  grenspræsident  og 
tak  ham  for  hans  indsats.  Lad  børnene  skrive  deres  navn  på 
eller  tegne  billeder  af  dem  selv.  □ 

Instruktioner 

Kan  du  finde  cyklen,  spanden,  knappen,  overalls,  hakken,  dagbogen,  nålen  og  tråden,  pakken  med 

frø,  sparegrisen,  riven,  skrifterne,  vandkanden,  tempelanbefalingen  og  arbejdsstøvlerne,  som  er  gemt  i 

dette  billede?  Når  du  har  fundet  dem,  farvelægger  du  de  ting,  som  en  landmand  bruger,  med  én  farve. 

Og  brug  en  anden  farve  til  at  farvelægge  det,  du  kan  bruge  til  at  forberede  dig  på  en  fuldtidsmission. 

En  historie,  som  du  kan  fortælle 

tøs  mxionærpi 

J  V*  Craig  E.  Moore  *•  ^/J 


En  sand  beretning 


Jeg  er  medlem  af  Kirken  takket 
være  en  medlemsmissionær  på 
fem  år. 
Da  jeg  var  lille,  var  min  mor  på  udkig 
efter  en  kirke,  som  kunne  besvare  alle  hendes 
spørgsmål.  Vi  besøgte  en  ny  kirke  hver  uge,  men 
ingen  af  dem  stillede  mor  tilfreds.  Til  sidst  gav 
hun  op. 

Min  bedste  ven  på  det  tidspunkt  hed  Sandy 
Guthrie.  Vi  legede  sammen  næsten  hver  eneste  dag. 
En  lørdag  aften  spurgte  hun  mig,  om  jeg  havde  lyst  til 
at  gå  i  kirke  med  hende  næste  dag.  Jeg  spurgte  hende, 
hvilken  kirke  hun  tilhørte,  for  jeg  mente,  at  jeg  havde 
besøgt  dem  alle.  Hun  sagde,  at  det  var  Jesu  Kristi 
Kirke  af  Sidste  Dages  Hellige. 

Det  var  en  kirke,  som  jeg  endnu  ikke  havde  besøgt, 
så  jeg  sagde  ja  tak.  Men  da  jeg  spurgte  mor,  sagde  hun 
desværre,  at  hun  havde  andre  planer  den  søndag. 

Den  følgende  uge  inviterede  Sandy  mig  igen,  og 
igen  spurgte  jeg  mor.  Hun  havde  en  anden  undskyld- 
ning, og  jeg  fik  ikke  lov  til  at  tage  med. 

Men  da  Sandy  var  en  god  missionær,  gav  hun  ikke 
op.  Hun  foreslog,  at  jeg  skulle  stå  op  og  gøre  mig  klar 
søndag  morgen,  inden  jeg  spurgte  mor  om  lov  til  at 
tage  med.  Jeg  syntes,  at  det  var  en  god  idé.  Hvis  mor 
ikke  behøvede  at  hjælpe  mig  med  at  gøre  mig  klar,  var 
hun  måske  mere  villig  til  at  lade  mig  tage  med. 

Søndag  morgen  tog  jeg  mit  pæneste  tøj  på  og 
vækkede  mor.  Denne  gang  sagde  hun  blankt  nej.  Hun 
kom  ikke  med  nogle  undskyldninger,  og  hun  var  ikke 


til  at  forhandle  med.  Hun  sagde 
bare  nej.  Så  jeg  gjorde,  hvad  de  fleste 
femårige  ville  have  gjort.  Jeg  græd. 
Jeg  går  ud  fra,  at  tårerne  og  mit 
ønske  og  beslutsomhed  gjorde  indtryk  på 
mor,  for  hun  gik  med  til  at  lade  mig  tage  af  sted,  på 
betingelse  af,  at  hun  tog  med. 

Mor  og  jeg  tog  i  kirke  med  Sandy  og  hendes 
familie  den  morgen.  Mor  følte  Ånden  meget  stærkt 
og  vidste  straks,  at  vi  havde  fundet  den  sande  kirke. 
Samme  aften  underviste  missionærerne  mor  for  første 
gang,  og  hun  sagde  ja  til  at  blive  døbt. 

Der  er  gået  mere  end  tyve  år  siden  den  gang.  Når 
jeg  fortæller  mine  børn  historien,  tegner  jeg  en  over- 
sigt, som  viser  alle  dem,  der  blev  medlemmer  af 
Kirken,  fordi  Sandy  inviterede  mig  med  i  kirke.  Der 
er  mere  end  100  mennesker  på  den  oversigt.  Mange 
af  dem  har,  som  jeg,  ikke  blot  taget  imod  evangeliet, 
men  også  udført  en  fuldtidsmission  og  været  med  til 
at  bringe  andre  kundskab  om  sandheden.  Oversigten 
viser,  at  et  barns  beslutning  om  at  fortælle  andre  om 
evangeliet  kan  velsigne  mange  mennesker. 

Jeg  ved  ikke,  hvor  mange  andre  Sandy  inviterede 
med  i  kirke,  eller  hvor  stor  hendes  totale  oversigt  er. 
Men  jeg  ved,  at  jeg  er  hende  mere  taknemlig,  end  jeg 
kan  udtrykke  i  ord.  Jeg  ved  også,  at  jeg  aldrig  kan 
betale  hende  tilbage.  Men  jeg  kan  følge  hendes 
eksempel  og  fortælle  andre  om  evangeliet  når  som 
helst  og  hvor  som  helst  -  hvis  jeg  nu  skulle  møde  en 
anden  familie,  som  søger  efter  sandheden.  □ 

1 .  Sandy  Guthrie 

2.  Craig  Moore 

3.  Craigs  mor,  Marilyn  Moore 

FRA  VEN  TIL  VEN 


Ældste  Athos  M.  Amorim 

De  Halvfjerds 


fra  en  samtale  med  Jan  Pinborough 

Lad  mig  fortælle  jer,  hvordan  jeg  fik 
mit  usædvanlige  fornavn.  Mine 
forældre  ville  gerne  have,  at  deres 
børn  skulle  stå  sammen,  så  de 
opkaldte  os  efter  de  tre  hovedper- 
soner i  den  berømte  bog  De  tre  muske- 
terer. Det  er  en  bog  om  tre  venner,  hvis  motto  var:  »En 
for  alle,  alle  for  en.«  Min  storebrors  navn  er  Aramis, 
min  lillebrors  navn  er  Dartagnan,  og  mit  navn  er  Athos. 
Vi  er  meget  forskellige,  men  alligevel  har  vi  altid  stået 
hinanden  nær. 

Da  jeg  var  omkring  ti  år  gammel,  blev  min  storebror 
alvorligt  syg.  Blodomløbet  i  hans  hænder  fungerede  ikke 
rigtigt,  og  han  havde 
meget  ondt  i  dem. 
Dengang  boede 


min  familie  i  en  lille  by  på  grænsen  mellem  Brasilien  og 
Argentina.  Hospitalsfaciliteterne  var  ikke  særlig  gode, 
så  min  mor  og  min  bror  rejste  ind  til  storbyen  Rio  de 
Janeiro  i  Brasilien  for  at  tale  med  en  læge.  Min  far 
skulle  arbejde  i  dagtimerne,  så  min  spæde  lillebror 
måtte  bo  hos  en  anden  familie.  Hver  dag  tog  jeg  hen  for 
at  besøge  ham.  Og  hver  dag  bad  jeg  for  min  storebror. 

Lægerne  fortalte  min  mor,  at  de  blev  nødt  til  at 
amputere  min  brors  hænder.  Mor  sagde  nej.  »Nej,  jeg 
ved,  at  Herren  vil  tage  sig  af  min  søn,«  sagde  hun.  En 
aften  efter  at  mor  og  min  bror  var  vendt  hjem,  havde 
han  meget  ondt  i  hænderne.  Jeg  delte  værelse  med 
ham,  og  jeg  kan  huske,  at  han  græd,  fordi  han  havde  så 
ondt  i  hænderne.  Mens  han  græd,  knælede  mor  ved 
siden  af  hans  seng  og  bad.  Den  næste  morgen  så  jeg,  at 
han  sov  sødt.  Og  mor  sov  også,  selv  om  hun  stadig  lå  på 
knæ  ved  siden  af  hans  seng.  Vi  var  ikke  medlemmer  af 
Jesu  Kristi  Kirke  af  Sidste  Dages  Hellige,  men  mor 
havde  stor  tro.  Med  tiden  gik  det  bedre  med  min  brors 
hænder.  Han  mistede  nogle  af  fingerspidserne,  men  han 
behøvede  ikke  at  få  amputeret  sine  hænder. 

Mor  havde  også  stort  mod.  Og  hun  lærte  os  at  holde 
humøret  oppe.  Hun  fortalte  min  bror,  at  selv  om  han 
havde  mistet  noget  af  sine  fingre,  havde  han  stadig  alt 
andet.  Så  min  bror  mistede  ikke  modet.  Hans  første  job 
bestod  i  at  skrive  på  maskine.  I  dag  er  han  advokat. 

Det  er  meget  vigtigt  at  have  et  nært  forhold  til  sine 
søskende  og  sine  forældre. 

Og  når  man  er  medlem  af  Kirken,  tilhører  man  en  stor 
familie.  Og  vi  skal  stå  sammen.  Husk 
på  de  tre  musketerers  motto: 
»En  for  alle,  alle  for  en.« 

Det  er  også  meget  vigtigt, 
at  I  adlyder  jeres  forældre. 
Jeg  havde  en  oplevelse,  som 


lærte  mig  vigtigheden  af  lydighed.  Jeg  elsker  heste,  og 
jeg  elsker  at  lære  dem  at  springe.  Som  ung  blev  jeg 
indbudt  til  at  deltage  i  Pan-American  Games,  der  svarer 
lidt  til  OL,  bare  for  Nord-,  Mellem-  og  Sydamerika.  I  to 
år  trænede  jeg  flittigt  til  denne  konkurrence.  Men  så  en 
dag  kort  før  legene,  var  jeg  ulydig  mod  min  træner.  Jeg 
var  lige  blevet  færdig  med  træningen,  da  han  sagde,  at 
nu  var  det  nok  for  i  dag.  Men  jeg  besluttede  at  tage  et 
par  spring  mere.  Da  jeg  gjorde  det,  styrtede  jeg  med  min 
hest  og  blev  alvorlig  skadet.  Trods  alt  mit  hårde  arbejde 
kunne  jeg  ikke  deltage  i  konkurrencen.  Vi  skal  alle  lære 
at  adlyde  vore  trænere  -  vore  forældre,  vore  ledere  og 
vore  lærere.  De  ved,  hvordan  de  skal  hjælpe  os  med  at 
undgå  farer  og  problemer. 

Arbejdet  med  hestene  har  også  lært  mig  at  være 
tålmodig  og  aldrig  give  op.  Fremskridt  kommer  lidt  ad 
gangen.  Jeg  havde  en  gang  et  føl,  som  hed  Planchet.  En 
eller  anden  sagde:  »Det  er  en  svag  hest.  Den  bliver  aldrig 
noget  værd.«  Men  en  anden  fortalte  mig,  at  hvis  jeg  ville 
være  tålmodig  og  træne  mit  føls  muskler,  kunne  den  en 
dag  blive  en  god  hest.  Jeg  fodrede  Planchet  og  tog  mig 
godt  af  den  og  holdt  af  den.  I  et  helt  år  gik  jeg 
ture  med  den  for  at  styrke  dens  muskler.  Jeg 
trænede  og  trænede  med  den.  Og  ganske  rigtigt, 
en  dag  vandt  dette  svage  føl  det  brasilianske 
mesterskab  ved  et  tredagesstævne. 

Du  synes  måske  også,  at  du  er  svag  lige  nu. 
Men  giv  aldrig  op.  En  dag  kan  du  også  blive 
stærk.  Men  du  skal  tålmodigt  gøre  alle  de  små 
ting.  Bed  til  Herren.  Studér  skrifterne  en  lille 
smule  hver  dag.  Elsk  og  adlyd  dine  forældre.  Elsk 
og  tjen  din  familie  og  dine  venner. 

En  af  de  største  dage  i  mit  liv  var  den  dag,  hvor  jeg 
blev  døbt.  Jeg  var  40  år  gammel.  Missionærerne 
bankede  på  hos  min  familie  i  Brasilien.  Hver  gang  jeg 

læser  om  Mosiahs  sønner  i  Mormons  Bog,  som  var  så 
gode  missionærer,  så  tænker  jeg  på  ældste  Hansen  og 
ældste  Furness.  De  var  velsoignerede,  så  det  faldt  os 
naturligt  at  invitere  dem  indenfor.  De  var  velopdragne 
og  høflige.  De  havde  smukke  smil  og  bragte  en  dejlig 
ånd  med  sig.  Jeg  elsker  de  missionærer,  som  hjalp  mig  til 
at  lære  Herren  at  kende.  Da  jeg  var  blevet  døbt,  lagde 
de  hænderne  på  mit  hoved  og  bekræftede  mig  som 
medlem.  Jeg  græd  meget,  for  jeg  havde  aldrig  oplevet 
noget  så  vidunderligt  før.  Og  jeg  har  haft  den  samme 
vidunderlige  følelse  lige  siden. 

Et  af  de  vigtigste  tidspunkter  i  mit  liv  var,  da  min 
hustru  og  jeg  tjente  i  templet  i  Såo  Paulo  i  Brasilien.  Vi 
kunne  fornemme  Herrens  tilstedeværelse  i  sit  hus.  Når 
jeg  så  familier  blive  beseglet  til  hinanden,  fornemmede 
jeg,  hvor  højt  Herren  elsker  sine  børn.  □ 


Herover:  Sammen  med  sin  familie  i 
Brasilien.  Til  venstre:  Som  treårig  (til 
venstre)  sammen  med  sin  bror  Aramis 
på  fire.  Til  højre:  Som  nygift  sammen 
med  sin  hustru  Maria. 

HISTORIER  FRA  DET  NYE  TESTAMENTE 


DEN  RIGE, 
UNGE  MAND 


En  dag  kom  en  meget  rig,  ung  mand  hen  til  Jesus  og 
spurgte,  hvad  han  skulle  gøre  for  at  komme  i  himlen. 

Mark  JO: i 7 


Frelseren  sagde,  at  han  skulle  adlyde  Guds  bud,  elske  og 
ære  sin  far  og  sin  mor  og  ikke  slå  ihjel,  lyve  eller  stjæle. 
Den  rige,  unge  mand  sagde,  at  han  altid  havde  holdt  de 
bud. 

Mark  10:18-20 


Jesus  elskede  den  unge  mand.  Jesus  ville  gerne  hjælpe 
ham,  så  han  sagde,  at  han  skulle  gøre  én  ting  mere. 
Han  skulle  sælge  alt,  hvad  han  havde,  give  pengene  til 
de  fattige  og  så  følge  Jesus.  Hvis  den  unge  mand  gjorde 
det,  skulle  han  komme  i  himlen. 

Mark  10:21 

Den  rige,  unge  mand  blev  meget  ked  af  det,  fordi  han  havde  ikke  lyst  til  at  give  alle  sine  ting  væk.  Han  elskede  sine 
penge  mere,  end  han  elskede  Gud.  Han  forlod  Jesus. 

Marie  10:22 


Frelseren  fortalte  sine  disciple,  at  det  er  svært  for  et  rigt  menneske  at  komme  ind  i  himlen.  Det  forstod  de  ikke,  så  de 
spurgte  ham,  hvem  der  så  kunne  leve  sammen  med  Gud.  Jesus  sagde,  at  folk,  som  elsker  Gud  af  hele  deres  hjerte 
kan  bo  sammen  med  ham  i  himlen. 

Marie  10:23,  26,  29-30 

HISTORIER  FRA  DET  NYE  TESTAMENTE 


JESUS 
VÆKKER 
LAZARUS 
TIL  LIVE 


En  mand  ved  navn  Lazarus  boede  i  Betania  sammen 
med  sine  søstre  Maria  og  Martha.  Jesus  elskede 
Lazarus  og  hans  søstre,  og  de  elskede  Jesus  meget  højt. 

Joh  11:1*2,  5 


Lazarus  blev  meget  syg,  mens  Frelseren  underviste  i  en 
anden  by.  Maria  og  Martha  sendte  bud  til  Jesus  om,  at 
Lazarus  var  syg. 

Joh  11:3 


Frelseren  bad  sine  disciple  om  at  tage  med  ham  til 
Betania  og  hjælpe  Lazarus.  Disciplene  var  bange  for  at 
tage  til  Betania.  Det  lå  i  nærheden  af  Jerusalem,  og  der 
var  folk  der,  som  ville  slå  Jesus  ihjel.  Disciplene  ville  ikke 
have,  at  han  skulle  komme  i  nærheden  af  Jerusalem  igen. 

Joh  l 1:6-8 

Jesus  fortalte  sine  disciple,  at  Lazarus  var  død,  og  at 
han  ville  vække  ham  til  live  igen.  Hans  mirakel  skulle 
få  disciplene  til  at  forstå,  at  han  var  Frelseren.  Jesus 
tog  til  Betania. 

Johll:ll-17 


Lazarus  havde  været  død  i  fire  dage.  Da  Jesus  nåede  frem, 
sagde  Martha,  at  Lazarus  ikke  ville  have  været  død,  hvis 
han  havde  været  der.  Jesus  fortalte  Martha,  at  Lazarus 
skulle  leve  igen,  og  han  spurgte  Martha,  om  hun  troede  på 
ham.  Martha  svarede  ja.  Hun  vidste,  at  Jesus  var  Frelseren. 

Joh  11:17-27 


Så  forlod  Martha  Jesus  for  at  hente  sin  søster  Maria.  Maria  kom  også  Jesus  i  møde.  Mange  mennesker  fulgtes  med  hende. 
Hun  knælede  grædende  ved  Frelserens  fødder.  De  mennesker,  som  hun  var  sammen  med,  græd  også.  Jesus  græd.  Folk 
vidste,  at  han  elskede  Lazarus  meget  højt. 

Joh  1 1:28-36 

Jesus  gik  hen  til  den  grotte,  hvor  Lazarus  var  begravet. 
Der  var  rullet  en  sten  for,  og  han  bad  folk  om  at  flytte 
stenen. 

Joh  11:38-39 


Jesus  så  op  og  takkede  sin  himmelske  Fader,  fordi  han 
altid  hørte  hans  bønner.  Jesus  bad  sin  himmelske  Fader 
om  at  hjælpe  folket  til  at  tro  på,  at  han  var  Frelseren. 

Joh  11:41-42 


Så  bad  Jesus  med  høj  røst  Lazarus  om  at  komme  ud  af  grotten.  Lazarus,  som  var  blevet  levende,  kom  ud.  Folk  så 
miraklet,  og  mange  vidste,  at  Jesus  var  Frelseren. 

Joh  11:43-45 

æs  følgende  med  de  søstre,  som 
du  besøger,  og  drøft  spørgsmå- 
~J  lene,  skriftstederne  og  udtalel- 
serne fra  vore  ledere  i  Kirken.  Fortæl 
om  dine  egne  oplevelser  og  dine  vidnes- 
byrd og  indbyd  dem,  du  underviser,  til  at 
gøre  det  samme. 

Præsident  Gordon  B.  Hinckley: 
»I  tilhører  en  kirke,  som  opmuntrer 
uddannelse  . . .  Der  er  en  kerne  af  det 
guddommelige  i  forstandens  udvik- 
ling. >Guds  herlighed  er  intelligens 
eller  med  andre  ord:  lys  og  sandhed< 
(L&P  93:36).  >Alt,  hvad  vi  i  dette  liv 
opnår  på  intelligensens  område,  skal 
følge  med  os  i  opstandelsen<  (L&P 
130:18)  ...  Uddannelse  er  en  inve- 
stering, som  aldrig  ophører  med  at 
give  afkast  af  den  ene  eller  den 
anden  slags«  (»Hæv  jer  op  til  det 
guddommelige  i  jer«,  Stjernen,  januar 
1990,s.87). 

L&P  88:1 18:  »Og  da  ikke  alle  har 
tro,  så  søg  med  flid  og  lær  hinanden 
visdoms  ord;  ja,  søg  visdom  i  de 
allerbedste  bøger, 


søg  efter  kundskab  ved  læsning  og 
ved  tro.« 

Ældste  Dallin  H.  Oaks  fra  De 
Tolv  Apostles  Kvorum:  »Vi  søger 
visdom  ved  at  studere  den  samlede 
visdom  i  forskellige  fag  og  ved  at 
bruge  evnerne  til  at  ræsonnere,  de 
evner  som  vor  Skaber  har  placeret  i 
os.  Vi  bør  også  søge  lærdom  ved  tro 
på  Gud,  som  giver  åbenbaringer  ... 
Søgende,  som  har  betalt  prisen  med 
sved,  har  fået  forstanden  udvidet 
gennem  inspiration.  Erhvervelsen  af 
viden  ved  åbenbaring  er  en  ekstra 
gevinst  for  søgende  inden  for  viden- 
skab og  kunst,  men  det  er  den  grund- 
læggende metode  for  dem,  der  søger 
at  kende  Gud  og  hans  evangeliums 
lærdomme.  I  dette  område  af  viden 
er  lærdom  og  fornuft  utilstrækkeligt« 
(»Andre  stemmer«,  Stjernen,  juli 
1989,  s.  26). 

L&P  88:77-79:  »Og  jeg  befaler, 
at  I  skal  undervise  hinanden  i  rigets 
lære.  Lær  flittigt,  og  min  nåde  skal 
ledsage  jer,  så  I  kan  blive  mere  fuld- 
komment undervist  i  ...  alle  ting, 
som  tilhører  Guds  rige  og  er  nyttigt 
for  jer  at  forstå.  Både  om  det,  der  er 
i  himlen,  på  jorden  og  under  jorden, 
det,  som  har  været,  det,  som  er,  og 
det,  der  snart  skal  ske,  det,  som  er 
hjemme,  og  det,  som  er  ude;  natio- 
nernes krige  og  forviklinger  og  de 


#? 


straffedomme,  der  skal  komme  over 
landet  og  kundskab  om  lande  og 
riger.« 

Præsident  Spencer  W.  Kimball 
(1895-1985):  »Vi  skal  oplæres  i  at 
rense  sindet,  helbrede  knuste  hjerter 
og  skabe  hjem  ...  hvor  mental  og 
åndelig  sundhed  næres  ...  Vores 
uddannelse  skal  ikke  blot  lære  os  at 
bygge  bro  over  Niagara-faldet  eller 
Golden  Gate -bugten,  men  skal  også 
lære  os  at  bygge  bro  over  verdens 
dybe  kløfter  af  misforståelser,  had  og 
uenighed«  (The  Teachings  ofPresident 
Spencer  W  Kimball,  red.  Edward  L. 
Kimball,  1982,  s.  391). 

Præsident  Brigham  Young  ( 1 80 1  - 
1877):  »Jeg  vil  ikke  høre  op  med  at 
lære,  så  længe  jeg  lever,  og  heller  ikke 
når  jeg  kommer  til  åndeverdenen; 
men  dér  skal  jeg  lære  med  større 
lethed;  og  når  jeg  får  mit  legeme  igen, 
skal  jeg  lære  et  tusinde  gange  mere 
på  et  tusinde  gange  kortere  tid;  og 
da  har  jeg  ikke  til  hensigt  at  høre 
op  med  at  lære«  (Kirkens  præsidenters 
lærdomme:  Brigham  Young,  1997, 
s.  194-195). 

■  Hvordan  kan  en  forståelse  af  »linje 
på  linje«  (L&P  98:12)  vejlede  vores 
indsats  i  vores  livslange  indlæringsproces? 

■  Når  vi  begiver  os  ud  på  en  livslang 
kundskabsjagt,  hvordan  kan  vi  da 
opmuntre  vores  familie  og  alle,  som  vi 
kommer  i  forbindelse  med,  til  at  gøre  det 
samme?  □ 


Dorados 


Richard  M.  Romney  og  Nestor  Javier  Passe 

FOTOS  AF  UNGE  MÆND:  RICHARD  M.  ROMNEY,  UNDTAGEN  HVOR  ANDET  ER  ANGIVET 

Disse  unge  mænd  fra  Argentina  ved,  hvad 
der  har  størst  værdi. 

skatte 


»Og  når  I  søger  efter  de 
rigdomme,  Faderen  vil  give  jer,  da 
skal  I  være  de  rigeste  af  alle  folk; 
thi  I  skal  eje  evighedens  skatte« 
(L&P  38:39). 


J følge  legenden  var  Eldorado  et 
rigdommens  land  med  byer  af  guld. 
Det  var  så  efterstræbt,  at  en  mand 
ved  navn  Coronado  brugte  hele  sit  liv 
på  at  søge  efter  det,  men  uden  held. 
Andre  har  kæmpet  og  sat  livet  til  i  deres 
søgen  efter  skatte. 

Men  andre,  som  for  eksempel  fire 
unge  sidste  dages  hellige  fra  Buenos 
Aires  i  Argentina,  kender  til  en  anden 


slags  skatte.  Det  er  ikke  denne  verdens 
skatte,  men  evighedens.  Det  er  det 
gengivne  evangeliums  skatte,  en  skat, 
som  bogstaveligt  er  blevet  bragt  til 
deres  dør. 

En  eftermiddag  i  april  1999 
bankede  to  unge  mænd  i  hvide 
skjorter  og  slips  på  familien  Vallejos 
dør  i  forstaden  El  Dorado  ved  Buenos 


Da  Mafias  og  Elias 
Vallejos  første  gang 
hørte  missionærerne 
tale  om  en  genoprettelse 
af  den  sande  kirke,  syntes 
de,  at  det  lød  underligt. 
Men  da  de  studerede  og 
bad  med  hensyn  til 
Mormons  Bog,  indså  de, 
at  de  var  blevet  tilbudt 
en  stor  skat. 


Aires.  De  unge  mænd  præsenterede 
sig  som  missionærer,  som  var  ude  for 
at  udbrede  Guds  ord  i  hele  verden. 
De  sagde,  at  deres  budskab  rummede 
en  invitation  til  alle  om  at  finde  Jesus 
Kristus  og  den  sande  vej,  som  fører  os 
tilbage  til  Gud  Faderen. 

Sådan  et  budskab  er  i  sandhed  en 
skat!  Familiefaderen  Don  Ruben 
Orlando  Vallejos  følte,  at  han  måtte 
høre,  hvad  de  unge  mænd  havde  at 
sige.  Han  begyndte  at  mødes  med 
dem  og  tale  om  evangeliet.  Skønt 
hans  hustru  ikke  var  interesseret, 
lyttede  hans  sønner  Mafias  på  12  og 
Elias  på  1 1  af  og  til  med. 


Til  at  begynde  med  forstod  dren- 
gene ikke  meget  af  al  den  snak  om 
genoprettelsen  af  den  sande  kirke. 
Men  som  tiden  gik,  blev  de  mere  og 
mere  overbevist  om  værdien  af  det, 
som  missionærerne  fortalte.  De  bad 
om  også  at  blive  undervist. 

»Da  vi  havde  vores  første  offici- 
elle lektion  med  missionærerne,« 
forklarer  Elias,  »sagde  de,  at  vi  skulle 
bede  og  spørge,  om  Mormons  Bog  og 
Kirken  var  sande.  Den  aften  bad  jeg, 
og  da  jeg  vågnede  næste  dag,  følte 
jeg  en  trang  til  at  gøre  alt  det,  som 
missionærerne  havde  bedt  os  om. 
Jeg  erfarede,  at  når  vi  beder  oprig- 
tigt, bliver  vores  bønner  altid 
besvaret. 

En  forståelse  af  bønnens  magt. 
Begyndelsen  til  et  vidnesbyrd  om  sand- 
heden. Det  var  sande  skatte. 

Matias  begyndte  også  at  finde 
skatte.  »Skrifterne  og  Kirkens  udgi- 
velser var  en  stor  hjælp  for  mig,« 

siger  han.  Et  bestemt  skriftsted  fra 
Mormons  Bog  gjorde  dybt  indtryk 
på  ham:  »O,  min  søn,  husk  at  lære 
visdom  i  din  ungdom;  ja,  lær  i  din 
ungdom  at  holde  Guds  bud«  (Alma 
37:35). 

Brødrene  begyndte  at  overvære 
møderne  i  El  Dorado  Ward  i  Florencio 
Varela  Stav  i  Argentina.  Den  29. 
september  1999  blev  Matias  og  Elias 
døbt  med  deres  forældres  tilladelse. 

De  fortsatte  med  at  lære,  hvor 
åndeligt  rige  de  kunne  blive.  To  uger 
efter  sin  dåb  modtog  Matias  for 
eksempel  Det  Aronske  Præstedømme 
og  blev  ordineret  til  diakon.  »Jeg  følte 
med  det  samme,  at  jeg  havde  mod- 
taget min  egen  kraft  fra  himlen,« 
siger  han.  Han  fornemmede  også 
Helligåndens  indflydelse,  en  gave, 
han  havde  modtaget,  da  han  blev 
bekræftet  som  medlem  af  Kirken. 

»Jeg  var  blevet  fristet  til  at  gå  med 
ørenring,«  siger  han.  »Men  så  fik  jeg 
en  pjece,  som  viste,  hvordan  man 
skal  klæde  sig  til  kirkemøder  og  akti- 
viteter.   Da   jeg    havde    læst    det, 


Opdagelsen  af  en  skat 
førte  til  den  næste.  Elias 
erfarede  bønnens  rige 
muligheder. 


Matias  opdagede,  at  et 
vidnesbyrd  om  sandheden  får 
større  værdi,  når  man  deler 
det  med  andre. 


omvendte  jeg  mig.  Min  mor  spurgte 
mig,  om  jeg  tog  ørenringen  på  igen. 
Jeg  sagde,  at  jeg  ikke  længere  havde 
det  godt  med  at  gå  med  den.  Det  var 
det.  Jeg  følte  en  styrke  ved  at  over- 
vinde fristelsen.  Jeg  følte  Ånden 
hviske  til  mig  og  sige,  at  jeg  skulle 
gøre  det  rette.« 

Præstedømmets  magt.  Vejledning 
fra  Helligånden.  Det  er  bestemt  også 
skatte. 

Matias  og  Elias  blev  så  begejstrede 
for  det,  de  lærte,  at  de  ville  fortælle 
andre  om  deres  nye  kundskab.  De 
begyndte  at  tale  med  nogle  venner  i 
nabolaget,  nemlig  brødrene  Anriquez. 
Juan  Carlos  var  12  og  Esteban  11. 
Juan  Carlos  virkede  især  interesseret, 
og  han  blev  snart  undervist  af 
missionærerne  og  kom  i  kirke.  Flere 
måneder  senere  blev  han  døbt,  og 
kort  efter  blev  han  ordineret  til 
diakon. 

Matias  og  Juan  Carlos  fortsatte 
med  at  nyde  fremgang  i  præste- 
dømmet. Som  13-årig  blev  Matias 
kaldet  som  præsident  for  diako- 
nernes kvorum.  Elias  fyldte  12  og 
blev  diakon.  Et  år  senere  blev  Matias 
14.  Han  blev  lærer  og  blev  kort  efter 
kaldet  som  præsident  for  lærernes 
kvorum.  Juan  Carlos  blev  også  14  og 
blev  ordineret  til  lærer. 

Så  skete  der  noget  vidunderligt. 
Don  Ruben  Orlando  Vallejos,  Matias' 
og  Elias'  far,  blev  endelig  døbt.  Bror 

Esteban  har  lært,  at  præstedømmets 
magt  øges,  når  det  anvendes  til  at 
velsigne  og  tjene,  som  Frelseren 
gjorde. 


Og  Juan  Carlos  (til  højre)  har  fundet 

en  uendelig  kilde  af  inspirerende 

perler  ved  at  studere  skrifterne. 


Vallejos  er  slagter  af  profession,  og 
hans  arbejdstider  gjorde  det  vanske- 
ligt for  ham  at  komme  i  kirke.  Men 
han  blev  inspireret  af  at  se  sine 
sønners  fremgang  og  tjenstvillighed. 
Det  blev  holdt  en  stor  fest  på  hans 
dåbsdag,  hvor  der  endda  blev  serve- 
ret asado  (grillstegt  oksekød)!  Men 
endnu  bedre  var  de  åndelige  tilken- 
degivelser, som  de  tilstedeværende 
følte. 

Matias  og  Elias  spurgte  deres  ven 
Esteban,  hvad  han  syntes  om  dåben. 
»Jeg  svarede,  at  jeg  havde  følt  noget 
særligt,  og  at  jeg  syntes  om  det,« 
mindes  Esteban.  De  spurgte,  om  han 
ville  undervises  af  missionærerne. 
»Jeg  sagde,  at  det  ville  jeg  gerne.  >Ja, 
faktisk, <  sagde  jeg,  >så  vil  jeg  gerne 
døbes. <«  Nogle  få  uger  senere  blev 
Esteban,  efter  at  være  blevet  under- 
vist i  evangeliet,  døbt.  Og  snart  blev 
han  også  ordineret  til  diakon. 


Tjeneste  i  præstedømmet,  en  skat  af 
fællesskab.  Glæden  ved  at  se  andre  tage 
imod  evangeliet,  en  skat  af  lykke. 
Sådanne  rigdomme  er  uvurderlige,  for 
det  er  skatte  af  evig  værdi. 

Hvis  man  besøger  Det  Aronske 
Præstedømme  i  El  Dorado  Ward  i 
dag,  ser  man  brødrene  Vallejos  og 
brødrene  Anriquez  i  aktion.  Elias  er 
præsident  for  diakonernes  kvorum 
med  Esteban  som  rådgiver.  Matias 
er  præsident  for  lærernes  kvorum 
med  Juan  Carlos  som  rådgiver.  De 
bruger  meget  tid  hver  uge  på  at 
besøge    kvorumsmedlemmer,    som 
ikke  kommer  i  kirke.  Det  er  lyk- 
kedes for  dem   at  føre   flere 
unge  mænd  tilbage,  som 
måske  ellers  ville  være 
faldet  fra.    Matias 


og  Juan  Carlos  er  gamle  nok  til  at 
deltage  i  morgenseminar.  Om  søn- 
dagen samarbejder  de  fire  venner 
om  at  forberede  og  omdele  nadveren. 
Og  brødrene  Vallejos  kan  fortælle, 
at  deres  far  har  båret  sit  vidnes- 
byrd for  nogle  af  sine  kunder,  og 
flere  af  dem  bliver  nu  undervist  af 
missionærerne. 

Drengenes  egne  vidnesbyrd  er 
vokset,  når  de  har  fortalt  andre  om 
dem.  Matias  fortæller  om  en  af  sine 
seneste  oplevelser,  som  har  styrket 
hans  vidnesbyrd:  »For  ikke  så 

længe  siden  bad  jeg  en  lørdag  aften, 
inden  jeg  skulle  i  seng,  om  at  der 
måtte  komme  flere  mennesker  i 
kirke.  Om  søndagen  var  der  mange 
mennesker  derhenne.  Det  havde  jeg 
det  godt  med.  Det  er  den  slags,  der 
styrker  mit  vidnesbyrd.  Når  jeg  læser 
om  Joseph  Smith  i  Lære  og  Pagter 
styrkes  mit  vidnesbyrd.  Jeg  vil  gerne 
bede,  som  han  bad  -  han  var  jo  på 
min  alder!« 

Elias  kender  også  til  bønnens 
magt:  »Jeg  ved  fra  mine  bønner,  at 
Mormons  Bog  er  sand.  Jeg  ved  fra 
mine  bønner,  at  Kirken  er  sand.  Jeg 


ved,  at  jeg  vil  fortsætte  fremad  mod 
de  mål,  jeg  har  sat  for  mig  selv.  Jeg  vil 
blive  ved  med  at  udvikle  mig,  indtil 
jeg  skal  på  mission.«  Og  så  udvikler 
han  sig  endnu  mere. 

Juan  Carlos  er  taknemlig  for  den 
fremgang,  han  har  haft  indtil  videre. 
»Jeg  er  Matias  og  Elias  taknemlige 
for,  at  de  fortalte  min  bror  og  mig 
om  Kirken,«  siger  han.  Esteban  er 
enig.  »De  hjalp  os  med  at  finde  den 
største  af  alle  skatte,«  siger  han. 
»De  hjalp  os  med  at  finde  sand- 
heden.« 

Vidnesbyrd  på  vidnesbyrd.   Evige 


perspektiver.  Hjertets  og  sjælens  rig- 
domme. Ja,  man  kan  finde  skatte  i  El 
Dorado.  Det  er  en  kostelig  perle,  en 
åndelig  skat  af  uendelig  værdi.  □ 

SIDSTE  DAGES  HELLIGE  RØSTER 


ELSK  OG  STØT  ANDRE 


V  1  år  vi  støtter  en  ven,  en 
^k  nabo  eller  en  fremmed 
1_  ^|  på  gaden,«  siger  ældste 
Jeffrey  R.  Holland  fra  De  Tolv 
Apostles  Kvorum,  »støtter  vi,  an- 
vender vores  styrke  og  yder  hjælp. 
Vi  støtter  hinanden  under  øjeblikkets 
tyngende  omstændigheder.  Vi  bærer 
hinandens  byrder  under  livets  tunge  og 
personlige  pres.«  Dette  ansvar  pålægges  os  som 
medlemmer  af  Herrens  Kirke,  fordi  »som  med  alt 
andet  i  vores  liv,  er  Herren  Jesus  Kristus  vores 
eksempel  og  ideal  i  denne  meget  væsentlige  opgave 


at  sørge  for  støtte«  (se  dette  nummer, 
side  11).  W  Fordi  vi  modtager 
så  stor  kærlighed  og  støtte  fra 
Frelseren,  ønsker  vi  at  følge  hans 
eksempel  og  elske  og  støtte  andre. 
Det  er  dette  ønske,  som  motiverer 
unge  mennesker  til  at  tjene  som 
missionærer  og  vidne  om  ham.  Dette 
ønske  motiverer  også  medlemmer  til  at  yde 
kærlig  støtte  til  dem,  der  er  kommet  væk  fra 
Kirken.  De  følgende  historier  illustrerer,  hvordan 
dette  ønske  kan  ændre  menneskers  liv  -  både  dem, 
der  viser  kærlig  støtte,  og  dem,  der  modtager  den. 


»Han  lever!  Vor  Forløser  stor« 


I  vinteren  1990  tjente  jeg  som  fuld- 
tidsmissionær  i  Lérida,  en  by, 
som  ligger  i  Barcelona-missionen  i 
Spanien.  Min  kammerat,  søster 
McKee,  var  blevet  syg,  og  vi  måtte 
blive  i  vores  lejlighed  i  flere  dage.  Vi 
var  fortvivlede,  fordi  vi  havde  endelig 
fundet  nogle  undersøgere,  som  gjorde 
fremskridt  og  skulle  undervises.  Vi 
havde  andre,  som  ikke  gjorde  frem- 
skridt og  som  skulle  opmuntres.  Vi 
bad  om  at  finde  måder,  hvorpå  vi 
kunne  gøre  nytte  i  denne  svære  tid. 


Francisco  Cristina  Villar  Rey 

En  morgen  læste  vi  om  Frelseren, 
og  vi  fortalte  hinanden  om  vores 
følelser  for  ham.  Pludselig  vidste  vi, 
hvordan  vi  kunne  udnytte  tiden 
godt.  Vi  ville  udarbejde  en  præsenta- 
tion om  Jesu  Kristi  liv  og  mission. 

Mens  vi  bad  om  hjælp,  følte  vi 
fred.  Vi  så  for  os,  hvilke  illustrationer 
vi  ville  få  brug  for,  og  hørte  de  ord, 
som  skulle  ledsage  billederne.  Vi 
følte  os  tilskyndet  til  at  søge 
bestemte  steder,  og  der  fandt  vi  udta- 
lelser eller  malerier,  som  var  lige  det, 

vi  havde  brug  for.  Vi  kom  i  tanker  om 
numre  af  Liahona  og  Ensign,  hvor 
bestemte  billeder  var  bragt.  Vi  bad 
medlemmerne  og  andre  missionærer 
om  at  hjælpe  os  med  at  få  fat  i  de 
billeder,  som  vi  ikke  havde.  Vi  havde 
lignende  oplevelser,  da  vi  skulle  finde 
musik  til  det. 

Da  søster  McKee  og  jeg  fremførte 
præsentationen,  kunne  vi  knap 
læse  vore  tekster,  fordi  vi  var  over- 
vældet af  følelserne. 

Da  vi  havde  arbejdet  i  flere  dage, 
havde  vi  fuldført  selve  planlæg- 
ningen. Vi  begyndte  at  øve  igen  og 
igen  for  at  koordinere  musikken  med 
teksten,  så  alt  passede  sammen,  når 
vi  fremførte  præsentationen. 

Navnet  til  projektet  var  indly- 
sende. Mens  vi  arbejdede  på  vores 
projekt,  havde  vi  fået  en  forståelse  af 
aspekter  af  Frelserens  mission,  som 
vi  aldrig  før  havde  været  klar  over.  Vi 
kunne  begge  med  større  overbevis- 
ning sige:  »Han  lever!  Vor  Forløser 
stor.«  Den  udtalelse  blev  titlen. 

Så  snart  søster  McKee  var  rask 
igen,  fremførte  vi  præsentationen 
for  nogle  af  de  mennesker,  vi  under- 
viste, som  et  supplement  til  lektio- 
nerne. Vores  mest  åndelige 
oplevelse  var  med  familien  Aranda. 
Familien  Aranda  ville  ikke  forpligte 
sig  til  at  blive  døbt,  selv  om  de  bad 
og  læste  og  stillede  spørgsmål.  Vi 
besluttede  at  gøre  et  sidste  forsøg. 
Vi  ville  vise  dem  vores  præsentation 
om  Frelseren. 

Og  sådan  begyndte  en  af  de  mest 
uforglemmelige  oplevelser  på  min 
mission.  Mens  søster  McKee  og  jeg 
fremførte  præsentationen,  kunne  vi 
knap  læse  vores  tekster,  fordi  vi  var 
overvældet  af  følelserne.  Da  vi  var 
færdige,  vovede  ingen  af  bryde  stil- 
heden og  forstyrre  den  fred,  som 
havde  lagt  sig  over  stuen.  Bror 
Aranda  sad  med  bøjet  hoved.  Da 
han  endelig  sagde  noget,  havde  han 
tårer  i  øjnene.  »Jeg  ved  ikke,  hvad 


det  er,  jeg  føler  her«  -  han  pegede  på 
sit  bryst  -  »men  det  er  så  stærkt  og 
så  vidunderligt,  at  jeg  ikke  kan 
udtrykke  det.« 

Da  vi  vendte  tilbage  nogle  dage 
senere,  havde  familien  Aranda 
besluttet  sig  for  at  blive  døbt. 

Tre  uger  senere  fuldførte  jeg  min 
mission  og  vendte  hjem  til  La 
Coruna  i  Spanien.  De  største  velsig- 
nelser, som  jeg  fik  ud  af  at  tjene  på 
mission,  var  min  øgede  kundskab  om 
Frelseren  og  min  overbevisning  om, 
at  vi  altid  kan  gøre  nytte  i  Herrens 
tjeneste,  hvis  vi  ønsker  det. 

Francisco.  Cristina  Villar  Rey  er  medlem 
af  Madrid  4-  Ward  i  Madrid  Øst  Stav  i 
Spanien. 

»Hvorfor  er  du 
så  anderledes?« 

Juana  Rivero  de  Gonzålez 

Jeg  blev  omvendt  til  evangeliet, 
da  jeg  var  meget  lille.  Hele 
min  ungdom  havde  jeg  forskellige 
kaldelser  i  Kirken,  og  det  er  umuligt 
at  beskrive  den  glæde,  som  det  gav 
mig.  Men  en  af  de  mest  bemærkel- 
sesværdige oplevelser,  jeg  havde  som 
ung,  fandt  sted  ugen  før  min  mission. 

Jeg  sendte  mine  papirer  af  sted  i 
januar  1976.  Efter  en  tid,  der  virkede 
meget  lang,  modtog  jeg  et  brev  med 
kaldelsen  til  at  tjene  i  Monterrey- 
missionen i  Mexico. 

Da  min  stavspræsident  snart 
skulle  afløses,  indsatte  han  mig  en 
uge,  før  jeg  skulle  rejse  på  mission. 


Han  gjorde  mig  opmærksom  på, 
hvordan  jeg  skulle  opføre  mig,  nu 
hvor  jeg  var  indsat,  men  vi  var 
enige  om,  at  jeg  kunne  fortsætte 
på  mit  arbejde  endnu  en  uge  -  som 
jeg  havde  planlagt.  Jeg  ville  gerne 
arbejde  så  længe  som  muligt,  så 
jeg  kunne  tjene  flere  penge  til 
min  mission  og  hjælpe  min  familie. 
Da  jeg  forlod  stavspræsidentens 
hjem  den  søndag  eftermiddag,  hvor 
jeg  var  blevet  indsat,  følte  jeg  en 
dejlig  varme,  som  fyldte  hele  min 
krop. 

Den  næste  morgen  stod  jeg  op 
og  tog  på  arbejde  som  sædvanlig. 
Da  jeg  trådte  ind  i  kontorbyg- 
ningen, hvor  jeg  arbejdede,  hilste 
jeg  på  elevatorføreren  og  fortalte 
ham,  hvilken  etage  jeg  skulle  op  til. 
Elevatorføreren  svarede  ikke,  han 
stirrede  bare  på  mig.  Så  kom  ejerne 
af  firmaet  ind  i  elevatoren,  og  vi 
hilste  på  hinanden.  Da  dørene 
lukkede  sig,  lagde  jeg  mærke  til,  at 
mine  chefer  også  stirrede  på  mig. 
De  spurgte  mig,  hvad  der  var  sket. 
Jeg  svarede,  at  der  ikke  var  sket 
noget. 

Da  jeg  trådte  ind  i  den  afdeling, 
hvor  jeg  arbejdede,  forstummedes 
mine  kollegers  samtale,  og  de  så  på 
mig.  Jeg  kunne  stadig  ikke  forstå 
hvorfor. 

Senere  den  dag  kaldte  mine 
chefer  mig  ind  på  deres  kontor.  De 
bad  mig  om  at  anbefale  en  ansvarlig 
person,   som   kunne   overtage   min 

Da  firmaets  ejere  trådt  ind  i  elevatoren,  stirrede  de  på  mig.  De  spurgte 
mig,  hvad  der  var  sket. 


plads.  Så  spurgte  de  mig,  hvorfor  jeg 
virkede  så  forandret.  Jeg  fortalte  dem 
om  min  tro  og  min  mission.  De 
lykønskede  mig  og  nægtede  at  tage 
imod  min  opsigelse.  De  sagde,  at  de  i 
stedet  ville  give  mig  halvandet  års 
orlov,  så  jeg  ikke  skulle  miste  mine 
personalegoder.  Og  de  bad  mig  om  at 
vende  tilbage  til  jobbet,  så  snart  min 
mission  var  overstået. 

Da  jeg  så  på  mine  kolleger  den 
sidste  dag  på  jobbet,  blev  jeg  klar  over, 
hvor  meget  jeg  holdt  af  dem,  selv  om 
deres  standarder  var  meget  forskellige 
fra  mine.  Maria,  som  arbejdede  ved 
siden  af  mig,  spurgte:  »Hvad  er  det, 
der  sker  med  dig?  Hvorfor  er  du  så 
anderledes?«  Hun  sagde,  at  hun 
kunne  se  et  lys  i  mine  øjne.  »Hvordan 
kan  det  være?«  spurgte  hun. 

Endelig  begyndte  jeg  at  få  en  for- 
ståelse af  missionering  fra  et  helt  nyt 
perspektiv.  Jeg  var  blevet  kaldet  som 
en  Herrens  tjener,  og  Helligåndens 
indflydelse  strålede  ud  af  mig. 


Jeg  er  min  himmelske  Fader 
taknemlig  for  den  uges  forberedelse 
inden  min  mission.  Jeg  er  også 
taknemlig  for  mine  kolleger.  De  styr- 
kede mit  vidnesbyrd  om  evangeliet 
ved  at  lade  mig  se  betydningen  af 
min  kaldelse  med  deres  øjne. 

Juana  Rivero  de  Gonzålez  er  medlem  af 
]uårez  Ward  i  Arbolillo  Stav  i  Mexico  City 
i  Mexico. 

Et  skridt  i  tro 

Walfre  Ricardo  Garrido 

Jeg  var  kun  15,  da  jeg  traf  fuldtids- 
missionærerne  første  gang  -  to 
unge  venlige  mænd  med  en  usæd- 
vanlig udstråling.  Skønt  jeg  ikke 
kunne  huske  meget  af,  hvad  de  sagde 
i  løbet  af  den  første  lektion,  kunne 
jeg  ikke  glemme  den  dejlige  følelse, 
som  jeg  havde,  mens  jeg  talte  med 
dem. 

Jeg  var  formand  for  min  kirkes 
lokale  ungdomsgruppe,  og  jeg  var 
ikke    interesseret   i   at    skifte    tro. 


Faktisk  følte  jeg  mig  forrådt,  da  min 
storebror  og  storesøster  besluttede 
sig  for  at  blive  døbt.  Selv  om  jeg  ikke 
brød  mig  om  det,  de  gjorde,  tog  jeg 
med  til  deres  dåbsmøde  for  at  støtte 
dem.  Jeg  havde  svært  ved  at  in- 
drømme det,  men  ved  dåben  følte  jeg 
den  dejlige  følelse  igen. 

Som  tiden  gik,  knyttede  jeg  et 
tættere  og  tættere  venskab  med 
missionærerne.  Til  sidst  trak  jeg  mig 
tilbage  fra  posten  som  formand  for 
min  kirkes  ungdomsgruppe,  men  jeg 
var  stadig  ikke  sikker  på,  om  jeg  ville 
døbes. 

Så  en  dag  kom  en  af  ældsterne 
hjem  til  mig  sammen  med  et  med- 
lem. Jeg  sagde:  »Ældste,  jeg  vil  gerne 
arbejde  sammen  med  dig  en  dag.« 
Han  svarede:  »Beklager,  men  man 
skal  være  medlem  af  Kirken,  før  man 
kan  være  missionær. « 

Flere  dage  senere  kiggede  jeg  i  de 
pjecer,  som  ældsterne  havde  efter- 
ladt hos  mig.  Jeg  læste  dem  en  ad 
gangen  og  slog  op  i  Bibelen  og 
Mormons  Bog  for  at  se  skriftsteds- 
henvisningerne.  Så  satte  jeg  Moronis 
løfte  på  prøve  og  bad  om  at  få  at 
vide,  om  Mormons  Bog  var  sand. 
Anden  vidnede  for  mig,  at  den 
sandelig  var  sand,  og  seks  måneder 
efter  at  jeg  havde  truffet  missio- 
nærerne, blev  jeg  døbt. 

Det  første  jeg  gjorde,  efter  at  jeg 
var  blevet  døbt,  var  at  spørge  missio- 
nærerne, om  jeg  nu  kunne  arbejde 
sammen  med  dem.  »Du  skal  vente, 

indtil  du  har  modtaget  Det  Aronske 
Præstedømme,«  svarede  de.  To  uger 
senere  modtog  jeg  præstedømmet. 
Samme  dag  var  jeg  ude  sammen  med 
ældsterne.  Og  mens  jeg  gik  der 
sammen  med  dem,  besluttede  jeg 
mig  for,  at  jeg  også  en  dag  ville  være 
fuldtidsmissionær. 

De  næste  mange  år  nød  jeg  alle  de 
velsignelser,  som  unge  sidste  dages 
hellige  har.  Jeg  deltog  i  seminar  og 
Unge  Mænds  aktiviteter,  velsignede 
og  omdelte  nadveren  og  modtog  så 
Det  Melkisedekske  Præstedømme. 
Desværre  var  min  mor  imod  min 
aktivitet  i  Kirken.  Hun  syntes,  at  jeg 
brugte  for  meget  tid  derhenne.  Da 
jeg  fyldte  19  og  begyndte  at  udfylde 
mine  missionspapirer,  bad  min  mor 
mig  om  at  lade  være.  Jeg  besluttede 
at  respektere  hendes  ønsker  og  tjene 
Herren  på  andre  måder. 

De  næste  fire  år  virkede  jeg  som 
stavssekretær  og  viede  kraft,  sind  og 
styrke  på  mine  pligter.  Og  jeg  var  ofte 
ude  sammen  med  fuldtidsmissio- 
nærerne.  Jeg  drømte  om  en  dag  at 
blive  fuldtidsmissionær. 

En  dag  blev  jeg  kaldet  til  at 
undervise  i  seminar.  Denne  kaldelse 
og  min  stavskaldelse  gjorde,  at  jeg 
var  travlt  optaget  og  følte,  at  jeg  i  det 
mindste  tjente  Herren  -  selv  om  jeg 
ikke  var  på  mission. 

Så  en  dag  kom  min  søster  på 
besøg  med  sine  to  små,  smukke 
døtre.  Det  var  en  måned  før  min 
24-års   fødselsdag.   Tiden   var  ved 


at  løbe  ud,  og  jeg  vidste,  at  jeg 
måtte  beslutte  mig  for,  hvad  jeg 
ville  stille  op  med  mit  liv.  Den 
dag  faldt  en  af  mine  niecer  i  søvn  i 
min  favn.  Mens  jeg  så  hende  sove 
der,  gik  det  op  for  mig,  at  jeg  en  dag 
ville  få  børn,  og  at  de  ville  spørge 
mig:  »Far,  hvorfor  har  du  ikke 
været  på  mission?«  I  det  øjeblik  traf 
jeg  min  beslutning. 

Min  mor  havde  svært  ved  at 
acceptere  min  beslutning.  Hun  og 
min  far  var  separeret,  og  jeg  var 
det  eneste  barn,  der  stadig  boede 
hjemme.  Men  jeg  vidste,  at  jeg 
gjorde  det  rette,  så  jeg  udfyldte  mine 
papirer  og  sendte  dem  ind.  Da  jeg  fik 
min  kaldelse  til  Comayaguela-missi- 
onen  i  Honduras,  blev  min  mor  så 
ked  af  det,  at  hun  blev  syg.  Men 
efterhånden  som  tiden  gik,  accepte- 
rede hun  min  beslutning,  og  hun 
hjalp  mig  endda  med  at  forberede 
min  rejse. 

Den  dag  jeg  tog  af  sted  til 
Missionærskolen,  gav  jeg  min  mor  en 
præstedømmevelsignelse.  Og  mens 
jeg  tjente,  begyndte  jeg  at  forstå 
Herrens  løfte:  »Jeg,  Herren,  er 
forpligtet,  når  I  gør,  hvad  jeg  siger« 
(L&P  82:10).  Hvor  blev  jeg  dog  glad, 
da  jeg  endelig  modtog  den  kaldelse, 
jeg  så  længe  havde  drømt  om  - 
nemlig  som  fuldtidsrepræsentant  for 
Herren  og  hans  kirke.  Hvor  blev  jeg 
dog  glad,  da  jeg  efter  et  år  på  mission 
fik  at  vide,  at  min  mor  havde  taget 
imod  sandheden  og  var  blevet  døbt. 


Hvor  er  jeg  glad  for,  at  jeg  tog  det 
skridt  i  tro. 

Walfre  Ricardo  Garrido  er  medlem 
af  Atiquizaya  Ward  i  Atiquizaya  Stav 
i  El  Salvador. 

Hjemmelærerne, 
som  ikke  gav  op 

David  Head 

Et  år  efter  at  min  kone,  Anthea, 
og  jeg  var  blevet  medlemmer 
af  Kirken  i  1965,  blev  vi  beseglet 
til  vores  to  små  døtre  i  templet  i 
London. 

Dengang  var  der  kun  en  stav  i 
Kirken  i  Storbritannien.  Eftersom 
der  var  et  stort  behov  for  præste- 
dømmeledere, blev  jeg  hurtigt  kaldet 
til  at  tjene  som  grenspræsident  i  en 
by,  der  la  25  kilometer  fra  min  egen 
gren.  Jeg  tog  med  glæde  imod  den 
udfordring,  som  denne  nye  kaldelse 
bød  på,  og  kom  senere  til  at  tjene  i 
distriktspræsidentskabet  og  senere  i 
biskoprådet,  da  vores  gren  blev  til  et 
ward. 

Mens  vores  familie  voksede  i 
evangeliet,  blev  mit  arbejde  som 
salgschef  mere  og  mere  krævende,  og 
det  betød,  at  jeg  ofte  var  væk  hjem- 
mefra to  eller  tre  nætter  om  ugen. 
Jeg  havde  også  fundet  nye  venner, 
som  ikke  delte  vores  tro  og  som  fik 
mig  til  at  tvivle  på  nogle  af  Kirkens 
lærdomme. 

Jeg  nød  at  tale  med  disse  nye, 
intellektuelle  venner.  De  brugte 
skrifterne  til  at  vise,  at  Kirken  ikke 

Da  jeg  kom  hjem,  opdagede  jeg,  at  vores  hjemmelærere  allerede  havde 
samlet  skuret. 


fulgte  nogle  af  de  grundlæggende 
principper,  der  var  blevet  givet  som 
befalinger  siden  Adams  dage.  Jeg 
burde  have  båret  vidnesbyrd  om  det 
gengivne  evangelium  og  være  gået 
min  vej.  Men  i  stedet  begyndte  jeg  at 
lytte  til  dem,  og  min  spirende  tvivl 
om  visse  lærdomme  voksede.  Snart 
holdt  jeg  op  med  at  betale  tiende  og 
komme  i  templet.  Da  jeg  holdt  op 
med  at  komme  i  Kirken,  proteste- 
rede min  kone,  som  også  mine  døtre 
gjorde  det,  da  vi  holdt  op  med  at 
have  familieaften. 

I  al  den  tid  var  der  to  mennesker 
fra  Kirken,  som  aldrig  opgav  mig. 
Vore  hjemmelærere  inviterede  mig 
til  kirke  hver  søndag,  nogle  gange 
ved  at  møde  op  og  andre  gange  over 
telefonen.  De  besøgte  os  mindst  en 
gang  og  ofte  to  gange  om  måneden. 
De  var  endda  klar  over,  hvornår  vi 


havde  brug  for  hjælp.  Jeg  husker  især 
engang,  hvor  jeg  havde  bestilt  et 
redskabsskur,  der  var  blevet  leveret 
som  samlesæt,  mens  jeg  var  ude.  Da 
jeg  kom  hjem,  opdagede  jeg,  at  vores 
hjemmelærere  allerede  havde  samlet 
skuret. 

Jeg  beundrede  især  vores  senior- 
hjemmelærer,  Des  Gorman,  som  var 
irskcanadier.  Han  var  et  varmt  men- 
neske, som  holdt  af  andre.  I  mine 
øjne  repræsenterede  han  Kirken,  og 
jeg  mente,  at  Kirken  måtte  være  en 
god  organisation,  selv  om  jeg  ikke 
kom  der. 

Med  tiden  blev  vi  velsignet  med 
en  lille  søn.  Vores  hjemmelærere 
mindede  mig  om,  at  det  var  en 
præstedømmeskik  at  navngive  og 
velsigne  et  barn  ved  det  førstkom- 
mende faste-  og  vidnesbyrdmøde. 
Jeg  havde  ikke  lyst  til  at  deltage,  men 


jeg  gav  til  sidst  lov  til,  at  vores  barn 
kunne  blive  velsignet  af  andre. 

Bror  Gorman  trådte  ind  i  stedet 
for  mig  og  var  talerør  ved  vores  søn 
Ronans  smukke  velsignelse.  Mens 
jeg  lyttede,  modtog  jeg  et  stærkt 
vidnesbyrd  fra  Ånden.  Jeg  havde 
været  stolt.  Jeg  havde  begået  nogle 
store  fejltagelser.  Jeg  havde  næsten 
mistet  mit  vidnesbyrd  om  sandheden 
af  det  gengivne  evangelium.  Jeg 
havde  stadig  min  familie,  men  jeg 
havde  næsten  mistet  den  dejlige 
fred,  som  evangeliet  giver  os.  Der 
blev  udgydt  mange  tårer,  mens  min 
hustru,  bror  Gorman  og  biskoprådet 
støttede  mig  i  min  omvendelse. 

Siden  da  har  jeg  været  aktiv  i 
Kirken.  Vores  hjemmelærere  støtter 
mig  fortsat.  Vores  lille  søn  er  nu  hjem- 
vendt missionær,  gift  i  templet  og  han 
har  sin  egen  familie.  I  mine  øjne  er 
hans  liv  en  hyldest  til  den  mand,  som 
gav  ham  et  navn  og  en  velsignelse. 

Jeg  vil  altid  være  taknemlig  for  to 
hengivne  hjemmelærere,  som  tog 
deres  opgave  alvorligt.  Skønt  bror 
Gorman  har  været  død  i  nogle  år  nu, 
ved  jeg,  at  jeg  aldrig  vil  glemme  ham 
eller  hans  tålmodige  udholdenhed  i 
indbyde  mig  til  at  vende  tilbage.  Han 
gav  aldrig  op. 

I  dag  stræber  jeg  efter  at  leve  op 
til  hans  stille  og  kærlige  udhol- 
denhed i  min  egen  hjemmeundervis- 
ning  og  andre  kaldelser  i  Kirken.  □ 

David  Head  er  medlem  af  Worcester 
Ward  i  Cheltenham  Stav  i  England. 

Få  eleverne  op  på  mærkerne 

Sådan  øger  man 
Massedeltagelsen 

Når  eleverne  Involveres,  finder  der  effektiv  undervieninø  eted. 

En  stavsleder  underviste  æld- 
sternes  kvorum  ved  en  wards- 
konference.  Han  havde  helt 
tydeligt  brugt  meget  tid  på  at  forbe- 
rede sig,  og  han  talte  med  stor  oprig- 
tighed. Men  kvorummets  medlemmer 
var  uopmærksomme.  Nogle  sad  endda 
og  puslede  rastløst  med  andre  ting. 
Hvorfor?  Efter  afslutningsbønnen 
overvejede  læreren  sin  lektion,  og  han 
blev  klar  over,  at  han  i  stedet  for  at 
involvere  sine  elever  havde  holdt  en 
meget  lang  tale. 

Ældste  Jeffrey  R.  Holland  fra  De 
Tolv  Apostles  Kvorum  påpegede 
for  nylig  behovet  for,  at  Kirkens 
medlemmer  forbedrer  deres  undervis- 
ning i  evangeliet:  »På  dette  tidspunkt, 
hvor  vores  profet  beder  om  mere  tro 
ved  at  høre  Guds  ord,  skal  vi  give  nyt 
liv  til  og  prioritere  bedre  undervisning 

Jonn  D.  Claybaugh 
og  Amber  Barlow  Dahl 


i  Kirken«  (» >En  lærer,  der  er  kommet 
fra  Gud<«,  Liahona,  juli  199  8,  s. 26). 

HVAD  ER  EFFEKTIV 

EVANGELISK 

UNDERVISNING? 

En  underviser  i  evangeliet  skal 
»hjælpe  den  enkelte  med  at  påtage 
sig  ansvaret  for  at  lære  evangeliet 
at  kende  -  at  vække  et  ønske  hos 
hver  enkelt  om  at  studere,  forstå 
og  efterleve  evangeliet  og  at  vise 
dem,  hvordan  de  skal  gøre  det« 
(Undervisning,  den  største  kaldelse, 
2000,  s.  61). 

»Indlæringen  skal  ske  hos  eleven. 
Det  er  derfor  eleven,  som  skal  akti- 
veres« (Asahel  D.  Woodruff,  Teaching 

the  Gospel,  1962,  s.  37).  Fremgangsrige 
lærere  fokuserer  mindre  på  at  formidle 
alt  det,  de  selv  ved,  og  fokuserer  mere 
på  at  hjælpe  eleverne  med  at  udvikle 
deres  eget  ønske  om  at  søge  kundskab 
og  inspiration. 

Både  hjemme  og  i  Kirkens  klasse- 
lokaler er  vi  mindre  effektive,  når  vi 
stræber  efter  at  »hælde«  kundskab 
og  vækst  i  andre.  Ved  nadvermøder, 
konferencer  og  andre  formelle 
sammenkomster  indbyder  talerne 
normalt  ikke  til  deltagelse.  Men  i 
klasselokalet  kan  vi  følge  det 
mønster,  som  Herren  fastsatte  for 
Profeternes  Skole:  »Udvælg  en  lærer 
og  lad  ikke  alle  tale  på  een  gang,  men 
lad  een  tale  ad  gangen  og  de  andre 
lytte  til  hans  ord,  således,  at  når  alle 
har  talt,  alle  kunne  blive  opbygget 
gennem  hinanden,  og  alle  må  have  lige 

Omfanget 

af  det  matehale 

vi  får  dækket  er 

af  mindre  betydning 

end  at  få  eleverne 

til  at  føle  Andene 

påvirkning. 


lejlighed«  (L&P  88:122;  fremhævelse 
tilføjet) . 

Hvordan  kan  vi  så  hjælpe  eleverne 
til  at  tage  aktiv  del  i  de  evangeliske 
lektioner? 

1.  TAL  MINPRE 

Lærere,  som  taler  i  mere  end  90  % 
af  klassetiden,  taler  sandsynligvis  for 
meget.  Som  lærer  skal  du  naturligvis 
give  forklaringer,  instruktioner, 
eksempler,  historier,  vidnesbyrd  og  så 
videre,  men  det,  du  siger,  bør  være 
en  del  af  din  plan  for  at  indbyde  til 
deltagelse.  I  en  effektiv  lektion  taler 


eleverne  i  40  til  60  %  af  tiden.  Den 
rettesnor  kan  hjælpe  dig  til  at  undgå 
blot  at  blive  en  forelæser  eller  vide- 
regiver af  informationer.  I  stedet  kan 
du  blive  en  formidler,  der  hjælper 
eleverne  til  at  lære  fra  skrifterne, 
fra  andre  elever  og  fra  Ånden. 
Selvfølgelig  skal  du  præsentere  lekti- 
onen og  skabe  grundlaget  for  den  og 
ved  klassens  afslutning  tydeliggøre 
og  opsummere  de  lærdomme,  som  er 
blevet  forkyndt.  Men  du  skal  sørge 
for  ikke  at  bruge  for  meget  tid  på  det. 
En  søndagsskolelærer  havde  forbe- 
redt en  lektion  om  Lære  og  Pagter 
135-137.  Men  i  klassen  blev  eleverne 
optaget  af  en  dejlig  drøftelse  af  prin- 
cipperne i  afsnit  135.  Da  mange 
elever  gav  deres  besyv  med  og  fortalte 
om  oplevelser  og  vidnesbyrd,  var  klas- 
setiden hurtigt  gået.  Til  at  begynde 
med  var  læreren  lidt  irriteret,  men 
så  blev  han  klar  over,  at  det  var 
elevernes  deltagelse,  som  havde 
gjort  lektionen  så  god. 

»Lærere  bør  være  påpasselige 
med  ikke  at  afbryde  nogle  gode 
drøftelser  i  et  forsøg  på  at  nå  at 
gennemgå  alt  det  materiale,  de  har 
forberedt.  Det  vigtigste  er  ikke 
mængden  af  materiale,  der  bliver 
gennemgået,  men  at  eleverne 
føler  Åndens  påvirkning, 
at  de  får  en  større  for- 
ståelse af  evangeliet,  at 
de    lærer    at    anvende 

evangeliske  principper  i  deres  liv,  og 
at  de  får  styrket  deres  forpligtelse 
til  at  efterleve  evangeliet«  (»Evan- 
gelisk undervisning  og  ledelse,« 
Kirkens  instruktionshåndbog,  bog  2: 
Priesthood  and  Auxilliary  Leaders, 
I998,s.304). 

2.  STIL  EFFEKTIVE 
SPØRGSMÅL 

Som  indledning  til  lektionen  kan 
du  få  et  klassemedlem  til  at  læse  et 
skriftsted  eller  et  citat  fra  undervis- 
ningsmaterialet. Så  kan  du  stille 
spørgsmål,  som  fremmer  menings- 
fyldte svar.  Spørgsmål,  der  kun  kræ- 
ver et  »ja«  eller  et  »nej«,  spørgsmål, 
som  de  fleste  af  klassedeltagerne 
kender  svaret  på,  og  spørgsmål,  som 
kræver,  at  eleverne  skal  gætte,  hvad 


du     har    i    sinde, 

fremmer   som  regel  ikke 

deltagelsen  og  de  menings- 

40         fyldte  svar.  I  stedet  kunne 

du  stille  spørgsmål  som: 

!►  ■     Hvad     betyder 

|^         disse  vers  for  jer? 

■  Hvilke  evangeliske 
principper  ser  I  i  versene 

■  Hvordan  hjælper  

jer  til  at  forstå  ...  1 
■  Hvad  ville  I  understrege  eller 
fremhæve  i  disse  vers?  Hvorfor? 

■  Hvordan  ville  I  udtrykke  det 
med  jeres  egne  ord? 

■  Hvilke  konklusioner  kan  vi 
drage  af  dette? 

■  Hvordan  kan  vi  anvende  dette  i 
vores  liv? 

■  Hvilke  kommentarer  eller  syns- 
punkter har  I  til  dette? 

■  Er  der  nogen,  som  har  lyst  til  at 
bære  vidnesbyrd  eller  berette  om  en 
oplevelse  med  dette  princip? 

Her  er  nogle  eksempler  på  mulige 
spørgsmål  til  en  lektion  om  1  Nephi 
16: 

■  Hvad  følte  de  forskellige  med- 
lemmer af  Lehis  familie,  da  Nephi 
brækkede  sin  bue? 

■  Hvilke  vers  fortæller  om  Nephis 
følelser? 

■  Er  der  nogen,  som  kan  fortælle 
en  beretning  om  en  udfordring  eller 
trængsler,  som  gav  åndelig  udvikling? 


DELTAGELSE  GIVER 
UDVIKLING 

Jo  flere  elever,  der  læser  deres  læseop- 
gaver i  skriften,  jo  mere  de  tager  deres 
skrifter  med  til  klassen,  og  jo  mere  de 
fortæller  om,  hvad  evangeliet  egentlig 
betyder  for  dem,  desto  større  bliver  deres 
inspiration,  udvikling  og  glæde,  når  de 
stræber  efter  at  løse  deres  personlige  prob- 
lemer og  udfordringer«.  -  Ældste  Joseph  B. 
Wirthlin  fra  De  Tolv  Apostles  Kvorum 
(»Teaching  by  the  Spirit«,  Ensign,  januar 
1989,  s.  15}  D 

ÉsS 


Effektive 

undervisere  i 

evangeliet  er 

ydmyge,  villige  til 

at  give  afkald  på 

rampelyeet  og 

lade  eleverne  epllle 

en  vigtig  rolle. 


■  Hvilke  vers  i  dette  kapitel 
holder  I  mest  af?  Hvorfor? 

Sørg  for  at  give  eleverne  tid  til  at 
tænke  over  og  reagere  på  dine 
spørgsmål  eller  opfordringer  til  delta- 
gelse. Du  bør  lade  eleverne  vide,  at 
stilheden  ikke  behøver  at  være  pinlig 
ved  at  sige  noget  i  stil  med:  »Vi  tager 
lige  et  par  sekunder  til  at  tænke  over 
det,  og  når  I  er  parat  til  at  svare,  så 
ræk  hånden  i  vejret.«  Hvis  du  ikke 
føler  ubehag  ved  stilheden,  så  gør 
eleverne  det  heller  ikke.  Lærere  bør 
ikke  presse  elever  til  at  fortælle  om 
personlige  oplevelser  eller  følelser, 
hvis  de  ikke  gør  det  frivilligt.  Nogle 
oplevelser  kan  være  for  hellige  til  at 
tale  åbent  om. 

3.  GN  POSITIVT 
FEEP5ACK 

»Du  kan  hjælpe  dem,  som  du 
underviser  med  at  føle  sig  mere  tillids- 
fulde med  hensyn  til  deres  evne  til  at 
deltage  i  en  samtale,  hvis  du  svarer 
positivt  på  alle  seriøse  kommentarer« 
(Undervisning,  den  største  kaldelse,  s. 
64) .  Lærere  bør  ikke  latterliggøre  eller 
kritisere  nogen  spørgsmål,  kommen- 
tarer, følelser,  oplevelser  eller  vidnes- 
byrd. De  bør  udvise  høflighed  og 
kærlighed  og  gøre  deres  bedste  for  at 
opmuntre  til  lærerig  deltagelse.  Du 
kan  få  eleverne  til  at  føle,  at  deres 
bidrag  bliver  værdsat,  og  at  deres 
deltagelse  har  betydning,  selv  om  du 


af  og  til  på  en  venlig  måde  bliver  nødt 
til  at  rette  på  doktrinære  misfor- 
ståelser. Husk  på,  at  eleverne  løber 
sociale,  følelsesmæssige  og  åndelige 
risici,  når  de  beretter  om  personlige 
oplevelser.  De  tøver  nok  med  at  sige 
noget  en  anden  gang,  hvis  de  ikke  får 
positiv  feedback. 

Lad  være  med  at  blive  alt  for 
urolig,  hvis  en  elevs  kommentar 
synes  at  trække  lektionen  i  en 
retning,  som  du  ikke  har  til  hensigt. 
Hvis  en  kommentar  ikke  fremmer 
lektionens  forløb,  kan  du  blot  takke 
for  kommentaren,  præsentere  et  nyt 
emne  og  igen  opfordre  til  deltagelse. 
Her  er  nogle  måder,  hvorpå  man  kan 
reagere  på  elevernes  kommentarer: 

■  Tak  for  dit  indlæg. 

■  Jeg  kan  godt  lide  den  måde,  du 
udtrykte  det  på! 

■  Tak  fordi  du  ville  dele  din  ople- 
velse med  os. 

Du  kan  også  opfordre  til  yderli- 
gere deltagelse  ved  at  sige: 

■  Det  er  et  godt  spørgsmål.  Hvem 
vil  gerne  svare  på  det? 

■  Det  er  interessant.  Fortæl  lige 
lidt  mere  om,  hvad  det  er  du  mener. 

■  Hvordan  kan  det  være,  at  du 
føler  det? 

Hvis  en  elev  siger  noget,  som 
er  upassende  eller  forkert,  kan  du 
sige: 

■  Tak.  Det  princip,  som  jeg  gerne 
vil  have,  at  I  overvejer  er  . . . 

■  Ja,  det  har  jeg  også  hørt,  men  så 
vidt  jeg  ved  er  . . . 

Du  har  måske  en  eller  to  elever, 
■som  altid  er  villige  til  at  besvare 
spørgsmål  eller  komme  med  kom- 
mentarer. Vær  taknemlig  for  deres 
villighed  til  at  deltage.  Men  præsi- 
dent Howard  W.  Hunter  (1907- 
1995)  sagde:  »Fald  ikke  i  den 
faldgrube,  som  nogle  af  os  falder  i, 
ved  at  henvende  os  til  dem,  der 
altid  er  ivrige  efter  at  give  det  rigtige 
svar.  Prøv  at  spørge  nogle  af  dem, 
der  holder  sig  tilbage,  som  er 
generte  og  indelukkede  og  måske 
bekymrede  i  ånden«  (Eternal  Invest- 
ments,  en  tale  til  lærere  i  Kirkens 
Uddannelsessystem,  den  10.  februar 
1989,  s.  4).  Men  lærere  bør  ikke 
presse  eller  aftvinge  svar  fra  elever, 
som  af  en  eller  anden  grund  fore- 
trækker  at  holde   sig   tilbage.    Og 


lærere  bør  ikke  gøre  elever  flove 
eller  utrygge  ved  deres  forsøg 
på  at  få  involveret  alle. 


GLÆDEN  VED 
AT  UNDERVISE  1 
EVANGELIET 

Effektive  undervisere  i 
evangeliet  er  ydmyge,  villige 
til  at  give  afkald  på  rampelyset  og 
lade  eleverne  spille  en  vigtig  rolle. 
Søster  Virginia  H.  Pearce,  der  tjente 
som  førsterådgiver  i  Unge  Pigers 
hovedpræsidentskab,  har  sagt:  »Den 
dygtige  lærer  ønsker  ikke  elever,  som 
forlader  klassen  og  taler  om,  hvor 
strålende  og  usædvanlig  læreren  er. 
Denne  lærer  ønsker  elever,  som  går 
bort  og  taler  om,  hvor  strålende 
evangeliet  er!«  (»Det  almindelige 
klasseværelse  —  en  god  ramme  for 
stabil  og  fortsat  udvikling«,  Stjernen, 
januar  1997,  s.  12). 

Jesu  Kristi  evangelium  er  i 
sandhed  fantastisk,  og  vi  kan  stræbe 
efter  at  lade  det  fantastiske  skinne 
igennem,  når  vi  gør  brug  af  alle 
elevers  kundskab,  følelser,  ideer, 
oplevelser  og  vidnesbyrd.  Ved  effek- 
tiv undervisning  i  evangeliet  kan 
»alle  ...  blive  opbygget  gennem 
hinanden«.  □ 

John  D.  Claybaugh  er  præsident  for  San 
José-missionen  i  Costa  Rica.  Amber  Barlow 
Dahl  er  medlem  af  Centennial  Ward  i  Eagle 
Stav  i  Idaho. 


UNDERVIS  ELEVER, 
GIV  IKKE  BARE 
LEKTIONER 

En  lærer  i  evangeliet  fokuserer  ikke 
på  sig  selv.  En,  som  forstår  dette 
princip,  vil  ikke  betragte  sin  kaldelse  som 
at  skulle  »afholde  eller  fremlægge  en 
lektion<,  fordi  denne  definition  ser 
undervisningen  ud  fra  lærerens  stand- 
punkt, ikke  elevens«  -  Ældste  Dallin  H. 
Oaks  fra  De  Tolv  Apostles  Kvorum 
(»Undervisning  i  evangeliet«,  Liahona, 
januar  2000,  s.  96).  □ 

DAVID  O.  MCKAY  (1873-1970), 
KIRKENS  NIENDE  PRÆSIDENT 

»Den  lærer  eller  leder  fejler  i  sin 
tildelte  opgave,  hvis  læreren  eller 
lederen  udelukkende  retter  medlem- 
mets kærlighed  mod  lederens  eller  lære- 
rens person.  Det  er  lederens  ansvar,  eller  lærerens  ansvar, 
at  lære  medlemmerne  at  elske  -  ikke  lederen  eller 
læreren,  men  evangeliets  sandhed.  Altid  og  overalt  ser  vi 
Kristus  glemme  sig  selv  for  at  udføre  sin  Faders  vilje. 
Ligeledes  bør  vore  ledere  og  lærere,  hvad  angår  deres 
personlighed,  glemme  sig  selv  til  fordel  for  den  sandhed, 
som  han  ønsker,  at  de  skal  undervise  i. 

Når  folk  kom  til  Jesus  og  bad  om  brød  eller  sandheden, 
sendte  han  dem  aldrig  bort  med  en  sten.  Han  havde  altid 
sandhed  at  give.  Han  forstod  den.  Den  udstrålede  fra 
ham.  Han  forstod  at  benytte  illustrationer  fra  omgivel- 
serne til  at  indprente  sandheden  i  hans  tilhørere.  Med 
andre  ord  var  han  opfyldt  af  sit  emne,  og  derfor  var  han 
i  stand  til  at  videregive  det  til  sine  tilhørere.  Det  er  ikke 
altid  det,  du  siger,  men  det,  du  er,  der  påvirker  børnene, 
de  unge  eller  din  omgangskreds.   >Det,  du  er,<  sagde 

SEPTEM 


[Ralph  Waldo  Emerson],  der  hævdes  at  være  den 
klogeste  af  alle  amerikanere,  >tordner  sådan  i  mine  ører, 
at  jeg  ikke  kan  høre,  hvad  du  siger<«  (fra  Conference 
Report,  oktober  1968,  s.  143-144). 

SPENCER  W.  KIMBALL  (1895-1985), 
KIRKENS  TOLVTE  PRÆSIDENT 

»Vi  kom  kørende  hen  ad  en  landevej 
i  Oklahoma  og  bemærkede,  at  eftermid- 
dagssolen forsvandt  bag  skyerne.  Det 
grålige  skær  blev  mørkere  og  mere 
truende.  Vi  sagde:  >Det  trækker  vist  op  til  uvejr.  <  Da 
mørket  tog  til,  og  blæsten  begyndte  at  hyle,  sagde  vi: 
>Det  bliver  et  voldsomt  uvejr.  <  Da  det  brød  løs  i  al  sin 
djævelske  vildskab,  sagde  vi:  > Regnen  og  blæsten  bliver 
snart  til  en  hærgende  hvirvelvinde 

Det  er  urolige  tider.  Avisforsiderne  er  fyldt  med  stedse 
værre  voldshandlinger,  og  bladene  bruger  megen  spalte- 
plads på  det  tiltagende  onde  . . . 

Kan  det  standses?  Kan  vi  vende  udviklingen  og  skabe 
ro  og  orden  i  kaos?  Svaret  er  ja  -  et  positivt,  rungende  ja. 
Men  løsningen  er  ikke  let  ... 

Familielivet,  hjemmeundervisning  og  forældres 
vejledning  er  universalmidlet  mod  alle  disse  lidelser,  en 
kur  mod  alle  sygdomme,  en  løsning  på  alle  problemer  . . . 

Åh,  brødre  og  søstre,  Guds  sønner  og  døtre,  Kristi 
Kirkes  medlemmer,  alle  trossamfunds  medlemmer,  alle 
nationers  folk,  lad  os  gribe  til  dette  universalmiddel  og 
helbrede  vore  sår  og  vaccinere  vore  børn  imod  ondskab 
ved  den  enkle  proces  at  undervise  og  opdrage  dem  i 
Herrens  lære.  Enhver  far  og  mor  i  Zion,  og  enhver 
katolik,  protestant,  jøde  eller  muslim  og  alle  andre 
forældre  har  samme  ansvar:  At  lære  deres  børn  at 
bede  og  vandre  retskaffent  for  Herren!«  (i  Conference 
Report,  april  1965,  s.  60-65). 

HOWARD  W.  HUNTER  (1907-1995), 
KIRKENS  FJORTENDE  PRÆSIDENT 

»Lad  mig  bruge  et  øjeblik  på  at 
fortælle  om  en  lille  oplevelse,  som  gjorde 
indtryk  på  mig,  da  jeg  var  dreng  . . . 
Det  var  en  tidlig  sommermorgen.  Jeg 
stod  henne  ved  vinduet.  Gardinet  skjulte  mig  for  to  små 
væsner  ude  på  plænen.  Den  ene  var  en  stor  fugl,  og  den 
anden  var  en  lille  fugl,  som  tydeligvis  lige  havde  forladt 
reden.  Jeg  så  den  store  fugl  hoppe  ud  på  plænen,  stampe 
med  sine  fødder  og  lægge  hovedet  på  skrå.  Den  trak  en  fed 

orm  op  af  plænen  og  hoppede 

tilbage.  Den  lille  fugl  åbnede  næbbet  på  vid  gab,  men  den 

store  fugl  slugte  ormen. 

Så  så  jeg  den  store  fugl  flyve  op  i  et  træ.  Den  hakkede  i 
barken  et  stykke  tid  og  kom  tilbage  med  en  stor  bille  i 
næbbet.  Den  lille  fugl  åbnede  næbbet  på  vid  gab,  men  den 
store  fugl  slugte  billen.  Der  lød  en  skræppende  protest. 

Så  fløj  den  store  fugl  væk,  og  jeg  så  den  ikke  mere, 
men  jeg  holdt  øje  med  den  lille  fugl.  Efter  et  stykke  tid 
hoppede  den  lille  fugl  ud  på  plænen,  stampede  med 
fødderne,  lagde  hovedet  på  skrå  og  halede  en  stor  orm  op 
af  plænen. 

Gud  velsigne  de  gode  mennesker,  som  underviser  vore 
børn  og  unge«  (»En  lærer«,  Stjernen,  februar  1973). 

GORDON  B.  HINCKLEY  (1910-  ), 
KIRKENS  FEMTENDE  PRÆSIDENT 

»Jeg  vil  gerne  komme  med  en  anmod- 
ning til  alle,  der  er  kaldet  som  ledere,  til 
den  store  skare  af  lærere  og  missionærer 
og  til  familieoverhovederne:  I  alt  hvad  I 
gør,  mæt  da  ånden  -  giv  sjælen  næring  . . . 

Jeg  er  sikker  på,  at  verden  hungrer  efter  åndelig  føde. 
Amos  profeterede  fordum:  >Der  skal  komme  dage,  siger 
Gud  Herren,  da  jeg  sender  hunger  over  landet,  ikke 
hunger  efter  brød  eller  tørst  efter  vand,  men  efter  at  høre 
Herrens  ord. 

De  skal  flakke  om  fra  hav  til  hav,  og  fra  nord  til  øst 
skal  de  strejfe  rundt  og  søge  efter  Herrens  ord,  men  de 
finder  det  ikke. 

På  den  dag  skal  de  smukke  unge  piger  og  de  unge 
mænd  afkræftes  af  tørst <  (Amos  8:11-13). 

Der  er  en  hunger  i  landet,  og  en  ægte  tørst  -  en  stor 

hunger  efter  Herrens  ord  og  en  umættet  tørst  efter  det, 

der  hører  Anden  til.  Det  er  vores  pligt  og  mulighed  at 

nære  sjælen«  (Conference  Report,  oktober  1967, 

s.  89-90).  □ 

»HVAD  DU  END  GØR,  GØR  DET  AF 
HELE  DIN  KRAFT« 

I  1898  var  David  O.  McKay 
(1873-1970),  som  senere  blev 
Kirkens  niende  præsident,  missi- 
onær i  Skodand  og  led  af  hjemve. 


Vidste    du    det? 

Han  havde  kun  været  i  byen  Stirling 
i  nogle  få  uger  og  følte  sig  meget 
modløs.  Han  og  hans  kammerat 
tilbragte  en  morgen  med  at  vandre 
omkring  ved  Stirling  Castle.  På  vej 
tilbage  til  byen  fik  de  øje  på  en 
bygning  under  opførelse.  »Over 
hoveddøren,«  forklarede  præsident 
McKay  senere,  »var  der  en  stenbue, 
hvilket  var  usædvanligt  for  et  almin- 
deligt hjem,  og  hvad  der  var  endnu 
mere  usædvanligt  var,  at  jeg  ovre  fra 
det  modsatte  fortov  kunne  se,  at  der 
stod  en  indskription  på  den  stenbue. 
Jeg  sagde  til  min  kammerat:  >Det 
var  usædvanligt!  Jeg  går  over  og  ser, 


hvad  der  står  på  den.<  Da  jeg  var 
kommet  tæt  nok  på,  ramte  budskabet 
mig,  ikke  som  et  budskab  hugget  i 
sten,  men  som  om  det  kom  fra  ham, 
som  vi  tjente: 

>Hvad  du  end  gør,  gør  det  af  hele 
din  kraft<«  (i  Conference  Report, 
oktober  1956,  s.  91). 

Det  budskab,  som  den  unge 
ældste  modtog  den  morgen,  var  at 
udføre  sin  opgave  som  missionær 
i  Jesu  Kristi  Kirke  af  Sidste  Dages 
Hellige  godt.  Det  var  også  et  bud- 
skab, som  præsident  McKay  efterle- 
vede og  belærte  om  gennem  et  helt 
livs  tjeneste. 


DET  SKETE  I  SEPTEMBER 

Følgende  er  nogle  få  betydningsfulde  begivenheder  fra 
Kirkens  historie,  som  fandt  sted  i  september  måned. 

2 1.-22.  september  1823:  Englen  Moroni  viste  sig  for 
Joseph  Smith  og  fortalte  ham  om  eksistensen  af  en 
gammel  optegnelse,  hvorfra  Joseph  Smith  senere 
oversatte  Mormons  Bog. 

22.  september  1827:  Joseph  Smith  modtog  guldpla- 
derne fra  englen  Moroni  på  højen  Cumorah  i 
nærheden  af  Josephs  hjem  i  Palmyra  i  New  York. 

9.  september  1850:  De  Forenede  Staters  kongres 
dannede  Utah-territoriet.  Den  20.  september  blev 
Brigham  Young  udnævnt  til  territoriets  guvernør. 

2.  september  1898:  Præsident  Wilford  Woodruff 
døde  i  en  alder  af  91  år  i  San  Francisco  i  Californien, 
og  den  13.  september  samme  år  blev  Lorenzo  Snow 
Kirkens  femte  præsident. 


LEDERSKABSTIPS 

Somme  tider  er  folk,  som 
kaldes  til  lederstillinger 
usikre  på  deres  egne  evner. 
De  sammenligner  måske  sig 
selv  med  andre  -  selv  dem, 
som  de  er  blevet  kaldet  til  at  tjene  -  og  føler  sig 
utilstrækkelige. 

Ældste  Joseph  B.  Wirthlin  fra  De  Tolv 
Apostles  Kvorum  minder  os  om,  at  vi  ikke  skal 
sammenligne  os  med  nogen  andre.  Herren  har 
blot  bedt  os  om  at  gøre,  hvad  vi  kan.  »Det 
eneste,  I  skal  bekymre  jer  om,«  siger  ældste 
Wirthlin,  »er  at  stræbe  efter  at  være  det  bedste, 
I  kan  være.  Og  hvordan  gør  I  så  det?  I  holder 
øjnene  fæstnet  mod  de  mål,  der  betyder  mest  i 
livet,  og  så  går  I  hen  mod  dem  et  skridt  ad 
gangen«  (»Et  trin  ad  gangen«,  Liahona,  januar 
2002,  s.  29).  □ 

Sådan  anvender 
du  Liahona  for 
september  2002 


FORSLAG  TIL  SAMTALER 

■  »Tålmodighed,  en  himmelsk  dyd«,  side  2:  Præsident  Thomas  S. 
Monson  fortæller  om  de  hellige  i  Den  Tyske  Demokratiske  Republik, 
som  tålmodigt  holdt  ud.  Har  Herren  givet  dig  løfter,  måske  i  din  patri- 
arkalske velsignelse,  som  du  venter  på  at  se  opfyldt?  Hvordan  kan  du 
udvikle  tålmodighed  og  tro  som  de  hellige  i  Tyskland? 

■  »>Han  elskede  dem  indtil  det  sidste<«,  side  10:  Ældste  Jeffrey  R. 
Holland  forklarer,  at  noget  aldrig  ophører,  nemlig  Kristi  rene  kærlighed. 
Hvordan  kan  du  trække  på  denne  urokkelige  kilde  til  åndelig  styrke  og 
støtte? 

■  »Min  ven  og  medtjener:  Luan  Felix  da  Silvas  eksempel«,  side  14: 
Er  vi  ofte  så  optaget  af  vore  egne  problemer,  at  vi  glemmer  at  hjælpe 
dem,  der  har  brug  for  os?  Hvordan  kan  du  være  mere  som  Luan  Felix 
da  Silva  og  koncentrere  dig  om  andres  behov? 

■  »Himlens  vinduer  åbnes«,  side  L2:  Præsident  James  E.  Fausts  bed- 
stefar gav  sin  gårds  bedste  afgrøder  som  tiende.  Hvordan  kan  vi  udvise 
samme  ånd  i  dag,  selv  om  vi  betaler  tiende  med  penge? 

SKRIV  OM  OPLEVELSER  MED  FAMILIEAFTEN 

Vi  indbyder  jer  til  at  fortælle  om  jeres  bedste  familieaften.  Fortæl  os, 
hvad  I  foretog  jer,  og  hvad  der  gjorde  det  effektivt.  Send  jeres  ideer, 
historier  og  beretninger  til  Family  Home  Evening  Experiences,  Liahona, 
Floor  24, 50  East  North  Temple  Street,  Salt  Lake  City,  UT  84150-3223, 
USA,  eller  send  en  e-mail  til  cur*liahona-miag@ ldschurch.org. 
Vedlæg  venligst  fulde  navn,  adresse,  telefonnummer  og  ward  eller  gren 
og  stav. 

Erobringen  af  Jeriko,  af  Frank  Adams 

»Da  folket  hørte  lyden  fra  hornene,  udstødte  de  kampråbet  så  højt,  at  muren  faldt  sammen, 
og  de  kunne  gå  lige  ind  i  byen  og  indtage  den«  (Jos  6:20). 


»Det  er  lederens  ansvar,  eller  lærerens  ansvar, 

at  lære  medlemmerne  at  elske  -  ikke  lederen 

eller  læreren,  men  evangeliets  sandhed.  Altid 

og  overalt  ser  vi  Kristus  glemme  sig  selv  for 

at  udføre  sin  Faders  vilje.  Ligeledes  bør 

vore  ledere  og  lærere,  hvad  angår  deres 

personlighed,  glemme  sig  selv  til  fordel  for 

den  sandhed,  som  han  ønsker,  at  de  skal 

undervises  i«.  Se  præsident  David  O.  McKay, 

»Nutidige  profeter  taler  om  evangelisk 

undervisning«,  side  44. 

